type: contracts

jurisdiction: EU

text:
 27.3.2013
 MT
 Il-Ġurnal Uffiċjali tal-Unjoni Ewropea
 L 89/1
 It-testi oriġinali tan-NU/KEE biss għandhom effett legali skont id-dritt pubbliku internazzjonali. L-istatus u d-data tad-dħul fis-seħħ ta’ dan ir-Regolament għandhom jiġu vverifikati fl-aħħar verżjoni tad-dokument tal-istatus tan-NU/KEE TRANS/WP.29/343 disponibbli f’:
 http://www.unece.org/trans/main/wp29/wp29wgs/wp29gen/wp29fdocstts.html.
 Ir-Regolament Nru 12 tal-Kummissjoni Ekonomika għall-Ewropa tan-Nazzjonijiet Uniti (NU/KEE) – Dispożizzjonijiet uniformi li jikkonċernaw l-approvazzjoni tal-vetturi fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt
 Li jinkorpora t-test validu kollu sa:
 Is-Suppliment 1 tas-serje 04 tal-emendi - Id-data tad-dħul fis-seħħ: is-26 ta’ Lulju 2012.
 KONTENUT
 IR-REGOLAMENT
 1.
 Kamp tal-applikazzjoni
 2.
 Definizzjonijiet
 3.
 Applikazzjoni għall-approvazzjoni
 4.
 Approvazzjoni
 5.
 L-ispeċifikazzjonijiet
 6.
 It-testijiet
 7.
 Modifiki u estensjoni tal-approvazzjoni tat-tip ta’ vettura jew tat-tip ta’ kontroll tal-istering
 8.
 Konformità tal-produzzjoni
 9.
 Penali għal nuqqasijiet fil-konformità tal-produzzjoni
 10.
 Struzzjonijiet
 11.
 Produzzjoni mwaqqfa għalkollox
 12.
 Ismijiet u indirizzi tas-Servizzi Tekniċi responsabbli mit-twettiq tat-testijiet tal-approvazzjoni, u tal-Awtorità tal-Approvazzjoni tat-Tip
 13.
 Dispożizzjonijiet tranżitorji
 L-ANNESSI
 ANNESS 1A
 Komunikazzjoni dwar l-approvazzjoni jew l-estensjoni jew iċ-ċaħda jew l-irtirar tal-approvazzjoni, jew il-produzzjoni mwaqqfa għalkollox ta’ tip ta’ vettura, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
 ANNESS 1B
 Komunikazzjoni dwar l-approvazzjoni jew l-estensjoni jew iċ-ċaħda jew l-irtirar tal-approvazzjoni, jew il-produzzjoni mwaqqfa għalkollox ta’ tip ta’ vettura, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont il-parti rilevanti tar-Regolament Nru 12.
 ANNESS 2
 Arranġamenti tal-marki tal-approvazzjoni
 ANNESS 3
 It-test tal-impatt frontali kontra ostaklu
 ANNESS 4
 It-test tal-blokka tal-karozzerija
 Appendiċi:
 Il-Blokka tal-karozzerija
 ANNESS 5
 It-test tal-forma tar-ras
 ANNESS 6
 Il-proċedura biex jiġu ddeterminati l-punt “H” u l-angolu effettiv tat-torso għall-pożizzjonijiet ta’ bilqiegħda f’vetturi bil-mutur
 Appendiċi 1:
 Deskrizzjoni tal-magna tridimensjonali tal-punt “H”
 Appendiċi 2:
 Is-sistema ta’ referenza tridimensjonali
 Appendiċi 3:
 Id-dejta ta’ referenza dwar il-pożizzjonijiet ta’ bilqiegħda
 ANNESS 7.
 Il-proċeduri tat-test għall-protezzjoni tal-okkupanti ta’ vetturi li jaħdmu bil-qawwa elettrika minn vulaġġ għoli u tixrid tal-elettrolit
 Appendiċi:
 Is-Suba’ tat-Test Artikolat (IPXXB)
 1. KAMP TAL-APPLIKAZZJONI
 1.1.
 Dan ir-Regolament japplika għall-aġir tal-mekkaniżmu tal-istering u għall-motopropulsiv elettriku (eletrical power train) li taħdem b’vultaġġ għoli kif ukoll il-komponenti u s-sistemi b’vultaġġ għoli li huma mqabbda galvanikament mal-assemblaġġ b’vultaġġ għoli (high voltage bus) tal-motopropulsiv elettriku, ta’ vetturi bil-mutur tal-kategorija M1, u vetturi tal-kategorija N1 b’massa permessibbli massima ta’ inqas minn 1 500 kg, fir-rigward tal-protezzjoni tal-okkupanti f’ħabta frontali.
 1.2.
 Fuq talba tal-manifattur, il-vetturi minbarra dawk imsemmija fil-paragrafu 1.1 hawn fuq, jistgħu jiġu approvati skont dan ir-Regolament.
 2. DEFINIZZJONIJIET
 Għall-finijiet ta’ dan ir-Regolament,
 2.1. “Approvazzjoni ta’ vettura” tfisser l-approvazzjoni ta’ tip ta’ vettura fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt;
 2.2. “Tip ta’ vettura” tfisser kategorija ta’ vetturi bil-mutur li ma jvarjawx f’aspetti essenzjali bħalma huma:
 2.2.1. Vettura li taħdem b’magna tal-kombustjoni interna:
 2.2.1.1.
 L-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
 2.2.1.2.
 Il-massa tal-vettura li tista’ tinstaq, kif inhu definit fil-paragrafu 2.18 hawn taħt;
 2.2.2. Vettura li taħdem b’magna elettrika
 2.2.2.1.
 L-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
 2.2.2.2.
 Il-postijiet fejn ikunu r-RESS (is-Sistemi li Jaħżnu l-Enerġija Rikarikabbli), diment li dawn ikollhom effett negattiv fuq ir-riżultat tat-test tal-impatt preskritt f’dan ir-Regolament;
 2.2.2.3.
 Il-massa tal-vettura li tista’ tinstaq, kif inhu definit fil-paragrafu 2.18 hawn taħt.
 2.3. “Approvazzjoni ta’ kontroll tal-istering” tfisser l-approvazzjoni ta’ tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt;
 2.4. “Tip ta’ kontroll tal-istering” tfisser kategorija ta’ kontrolli tal-istering li mhumiex differenti f’aspetti essenzjali bħalma huma:
 2.4.1.
 L-istruttura, id-dimensjonijiet, il-linji u l-materjali kostitwenti;
 2.5. “Kontroll tal-istering” tfisser it-tagħmir tal-istering, normalment ir-rota tal-istering, li jintuża mis-sewwieq;
 2.6. “Kontroll ġenerali tal-istering” tfisser kontroll tal-istering li jista’ jitwaħħal fuq aktar minn tip approvat wieħed ta’ vettura fejn id-differenzi fit-twaħħil tal-kontroll tal-istering mal-kolonna tal-istering ma jaffettwax l-azzjoni tal-impatt tal-kontroll tal-istering;
 2.7. “Borża tal-arja” tfisser borża flessibbli ddisinjata biex timtela b’gass taħt pressjoni, u:
 2.7.1.
 Hija ddisinjata biex tipproteġi lis-sewwieq tal-vettura jekk ikollu impatt mal-kontroll tal-istering;
 2.7.2.
 Tintefaħ b’tagħmir li jkun attwat meta l-vettura jkollha impatt;
 2.8. “Rimm tal-kontroll tal-istering” tfisser id-dawra ta’ barra kważitorojdali, fil-każ tar-rota tal-istering, li normalment ix-xufier jaħfinha f’idejh waqt is-sewqan;
 2.9. “Magħżel” tfisser virga tal-ħadid li tgħaqqad ir-rimm tal-kontroll tal-istering mal-boxxla;
 2.10. “Boxxla” tfisser il-parti tal-kontroll tal-istering, normalment tkun fin-nofs, li:
 2.10.1.
 Tgħaqqad il-kontroll tal-istering max-xaft tal-istering,
 2.10.2.
 twassal it-torque mill-kontroll tal-istering għax-xaft tal-istering;
 2.11. “Ċentru tal-boxxla tal-kontroll tal-istering” tfisser il-punt f’wiċċ il-boxxla li huwa f’linja mal-assi tax-xaft tal-istering;
 2.12. “Pjan tal-kontroll tal-istering” tfisser, fil-każ tar-rota tal-istering, il-wiċċ ċatt li jaqsam ir-rimm tar-rota tal-istering b’mod ugwali bejn is-sewwieq u quddiem tal-vettura;
 2.13. “Xaft tal-isteering” tfisser il-komponent li lill-ger tal-istering iwassallu t-torque applikat fuq il-kontroll tal-istering;
 2.14. “Kolonna tal-istering” tfisser l-ilqugħ li jdawwar ix-xaft tal-istering;
 2.15. “Mekkaniżmu tal-istering” tfisser dak kollu li jikkostitwiixi l-kontroll tal-istering, il-kolonna tal-istering, l-aċċessorji tal-assemblaġġ, ix-xaft tal-istering, l-ilqugħ tal-ger tal-istering, u l-komponenti l-oħra kollha bħal dawk iddisinjati biex jgħinu fl-assorbiment tal-enerġija jekk ikun hemm impatt mal-kontroll tal- istering;
 2.16. Il-kompartiment tal-passiġġier
 2.16.1. “Kompartiment tal-passiġġier fejn tidħol il-protezzjoni tal-okkupant” tfisser l-ispazju għall-akkomodazzjoni tal-okkupant, magħluq bis-saqaf, il-qiegħ, il-ħitan tal-ġnub, il-bibien, it-twieqi ta’ barra u d-diviżjoni ta’ quddiem (front bulkhead) u l-pjan tad-diviżjoni tal-kompartiment ta’ wara jew il-pjan tal-appoġġ tad-dahar tas-sit ta’ wara.
 2.16.2. “Kompartiment tal-passiġġier għall-valutazzjoni tas-sikurezza elettrika” tfisser l-ispazju għall-akkomodazzjoni tal-okkupant, magħluq permezz tas-saqaf, il-qiegħ, il-ħitan tal-ġnub, il-bibien, it-twieqi ta’ barra u d-diviżjoni ta’ quddiem (front bulkhead) u ta’ wara (rear bulkhead, jew rear gate), kif ukoll mill-ostakli u l-kaxxi għall-protezzjoni mill-elettriku provduti biex il-motopropulsiv jiġi protett minn kuntatt dirett mal-live parts ta’ vultaġġ għoli.
 2.17. “Impattur” jikkonsisti minn forma tar-ras emisferika riġida b’dijametru ta’ 165 mm, skont il-paragrafu 3 tal-Anness 5 ta’ dan ir-Regolament;
 2.18. “Massa ta’ vettura li tista’ tinstaq” tfisser il-massa tal-vettura, mhux okkupata u mhux mgħobbija iżda mimlija bil-fjuwil, bil-likwidu għat-tkessiħ tal-magna, bl-għodod lubrikanti u b’rota awżiljari jekk mogħtija bħala tagħmir standard mill-manifattur tal-vettura, u r-RESS.
 2.19. “Vultaġġ għoli” tfisser il-klassifikazzjoni ta’ komponent jew ċirkwit elettriku diment li l-vultaġġ operattiv tiegħu ikun > 60 V u ≤ 1 500 V f’kurrent dirett (DC) jew > 30 V u ≤ 1 000 V f’kurrent li jalterna (AC) root-mean-square (rms);
 2.20. “Sistemi li Jaħżnu l-Enerġija Rikarikabbli (RESS)” tfisser is-sistema rikarikabbli li taħżen l-enerġija li tagħti enerġija elettrika għall-propulsjoni;
 2.21. “Ostaklu għall-protezzjoni mill-elettriku” tfisser il-parti li tagħti protezzjoni kontra l-kuntatt dirett mal-live parts ta’ vultaġġ għoli;
 2.22. “Motopropulsiv elettriku” tfisser iċ-ċirkwit elettriku li jinkludi l-mutur(i) tat-trazzjoni, u jista’ jinkludi wkoll ir-RESS, is-sistema tal-konverżjoni tal-enerġija elettrika, il-konvertituri elettroniċi, il-kablaġġ u l-konnetturi assoċjati, u s-sistema ta’ agganċ biex tiġi ċċarġjata r-RESS;
 2.23. “Live parts” tfisser il-parti(jiet) konduttiva(i) maħsuba biex jiġu enerġizzati elettrikament fl-użu normali;
 2.24. “Parti konduttiva esposta” tfisser il-parti konduttiva li tista’ tintmess skont id-dispożizzjonijiet tal-IPXXB ta’ protezzjoni u li tiġi enerġizzata elettrikament f’kundizzjonijiet ta’ nuqqas ta’ iżolazzjoni. Din tinkludi partijiet taħt għata li tista’ tinqala’ mingħajr għodda.
 2.25. “Kuntatt dirett” tfisser il-kuntatt ta’ persuni ma’ live parts b’voltaġġ għoli;
 2.26. “Kuntatt indirett” tfisser il-kuntatt ta’ persuni ma’ partijiet konduttivi esposti;
 2.27. “IPXXB ta’ protezzjoni” tfisser il-protezzjoni minn kuntatt ma’ live parts b’vultaġġ għoli provdut minn ostaklu jew kaxxa għall-protezzjoni mill-elettriku u li jkun ittestjat permezz tas-Suba’ tat-Test Artikolat (il-Jointed Test Finger) (IPXXB) kif deskritt fil-paragrafu 4 tal-Anness 7;
 2.28. “Vultaġġ operattiv” tfisser l-ogħla valur tal-vultaġġ root-mean-square (rms) ta’ ċirkwit elettriku speċifikat mill-manifattur, u li jista’ jkun hemm bejn il-partijiet konduttivi f’kundizzjonijiet ta’ ċirkwit miftuħ jew f’kundizzjonijiet ta’ tħaddim normali jekk iċ-ċirkwit elettriku jkun maqsum b’iżolazzjoni galvanika, il-vultaġġ operattiv jiġi definit għal kull ċirkwit maqsum, rispettivament;
 2.29. “Sistema ta’ agganċ biex tiġi ċċarġjata s-sistema li taħżen l-enerġija rikarikabbli (RESS)” tfisser iċ-ċirkwit elettriku użat biex tiġi ċċarġjata r-RESS minn provvista esterna tal-enerġija elettrika inkluża l-plakka tal-vettura;
 2.30. “Xażi elettriku” tfisser sett magħmul minn partijiet konduttivi konnessi flimkien bl-elettriku, li l-potenzjal elettriku tiegħu jittieħed bħala referenza;
 2.31. “Ċirkwit elettriku” tfisser ġabra ta’ live parts b’vultaġġ għoli, konnessi flimkien, iddisinjata biex tkun enerġizzata elettrikament fit-tħaddim normali.
 2.32. “Sistema tal-konverżjoni tal-enerġija elettrika” tfisser sistema li tiġġenera u tagħti enerġija elettrika għall-propulsjoni elettrika;
 2.33. “Konvertitur elettroniku” tfisser tagħmir li jista’ jikkontrolla u/jew jikkonverti l-enerġija elettrika għall-propulsjoni elettrika;
 2.34. “Kaxxa” tfisser il-parti li tagħlaq l-unitajiet interni u li tipproteġi kontra kull kuntatt dirett;
 2.35. “Assemblaġġ b’Vultaġġ Għoli” tfisser iċ-ċirkwit elettriku, inkluża s-sistema ta’ agganċ biex tiġi ċċarġjata r-RESS li titħaddem b’vultaġġ għoli;
 2.36. “Insulatur solidu” tfisser il-kisja ta’ insulazzjoni tal-kablaġġ, mogħtija sabiex tgħatti u tipprevjeni l-live parts b’vultaġġ għoli minn kull kuntatt dirett. Dan jinkludi għatien biex jinsulaw il-live parts b’vultaġġ għoli tal-konnetturi; u ż-żebgħa u l-verniċ għall-iskop ta’ insulazzjoni;
 2.37. “Skonnettur awtomatiku” tfisser tagħmir li meta jitħaddem, jifred galvanikament is-sorsi ta’ enerġija elettrika mill-bqija taċ-ċirkwit b’vultaġġ għoli tal-motopropulsiv elettriku;
 2.38. “Batterija ta’ trazzjoni tat-tip miftuħa” tfisser tip ta’ batterija li taħdem bil-likwidu u li tiġġenera l-gass tal-idroġenu rilaxxat fl-atmosfera.
 3. APPLIKAZZJONI GĦALL-APPROVAZZJONI
 3.1. It-tip ta’ vettura
 3.1.1.
 L-applikazzjoni għall-approvazzjoni tat-tip ta’ vettura għall-protezzjoni tas-sewwieq mill-mekkaniżmu tal-istering jekk ikun hemm impatt għandha titressaq mill-manifattur tal-vettura jew mir-rappreżentant akkreditat tiegħu.
 3.1.2.
 Din għandu jkollha magħha tliet kopji tad-dokumenti li jissemmew hawn isfel u dawn id-dettalji li ġejjin:
 3.1.2.1.
 Deskrizzjoni dettaljata tat-tip ta’ vettura rigward l-istruttura, id-dimensjonijiet, il-linji u l-materjali kostitwenti ta’ dik il-parti tal-vettura li tiġi quddiem il-kontroll tal-istering;
 3.1.2.2.
 Tpinġijiet, fuq skala xierqa u b’dettall biżżejjed, tal-mekkaniżmu tal-istering u t-twaħħil tiegħu max-xażi u l-karozzerija;
 3.1.2.3.
 Deskrizzjoni teknika ta’ dan il-mekkaniżmu;
 3.1.2.4.
 Indikazzjoni tal-massa tal-vettura li tista’ tinstaq;
 3.1.2.5.
 Evidenza li l-kontroll tal-istering kien approvat skont il-paragrafu 5.2 tar-Regolament, jekk applikabbli;
 3.1.2.6.
 Evidenza li l-mekkaniżmu tal-istering jikkonforma mal-ispeċifikazzjonijiet tal-paragrafu 5.2.2 tar-Regolament Nru 94 diment li l-applikazzjoni għall-approvazzjoni tkun tressqet mill-applikant skont il-paragrafu 5.1.2 hawn taħt;
 3.1.2.7.
 Evidenza li l-mekkaniżmu tal-istering jikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94 diment li l-applikazzjoni għall-approvazzjoni titressaq mill-applikant skont il-paragrafu 5.2.1 hawn taħt;
 3.1.2.8.
 Deskrizzjoni ġenerali tat-tip ta’ sors tal-enerġija elettrika, il-post u l-motopropulsiv elettriku (eż. ibrida, elettrika).
 3.1.3.
 Dan li ġej għandu jitressaq lis-Servizz Tekniku responsabbli mit-twettiq tat-testijiet tal-approvazzjoni:
 3.1.3.1.
 Vettura, rappreżentattiva tat-tip ta’ vettura li trid tiġi approvata, għat-test imsemmi fil-paragrafu 5.1 hawn taħt;
 3.1.3.2.
 Vettura oħra, jew dawk il-partijiet tal-vettura li huma meqjusa essenzjali għat-testijiet imsemmija fil-paragrafi 5.2 u 5.3 hawn taħt, fid-diskrezzjoni tal-manifattur u bi qbil mas-servizz tekniku.
 3.1.3.3.
 L-awtorità kompetenti għandha tivverifika l-eżistenza ta’ arranġamenti sodisfaċenti sabiex ikunu żgurati kontrolli effettivi tal-konformità tal-produzzjoni qabel ma tingħata l-approvazzjoni tat-tip.
 3.2. Tip ta’ kontroll tal-istering
 3.2.1.
 L-applikazzjoni għall-approvazzjoni tat-tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt għandha titressaq mill-manifattur tal-kontroll tal-istering jew mir-rappreżentant akkreditat tiegħu.
 3.2.2.
 Din għandu jkollha magħha tliet kopji tad-dokumenti li jissemmew hawn isfel u dawn id-dettalji li ġejjin:
 3.2.2.1.
 Deskrizzjoni dettaljata tat-tip ta’ kontroll tal-istering rigward l-istruttura, id-dimensjonijiet u l-materjali kostitwenti tal-kontroll tal-istering;
 3.2.2.2.
 Tpinġijiet, fuq skala xierqa u b’dettall biżżejjed, tal-mekkaniżmu tal-istering u u t-twaħħil tiegħu max-xażi u l-karozzerija;
 3.2.2.3.
 Evidenza li l-kontroll tal-istering jikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94 diment li l-applikazzjoni għall-approvazzjoni titressaq mill-applikant skont il-paragrafu 5.2.1 hawn taħt.
 3.2.3.
 Kontroll tal-istering rappreżentattiv tat-tip ta’ kontroll tal-istering li jrid ikun approvat kif ukoll, fid-diskrezzjoni tal-manifattur u bi qbil mas-servizz tekniku, dawk il-partijiet tal-vettura li huma meqjusa minnu bħala essenzjali għat-test, għandhom jitressqu lis-servizz tekniku responsabbli mit-twettiq tat-testijiet tal-approvazzjoni għat-test imsemmi fil-paragrafi 5.2 u 5.3 hawn taħt.
 4. APPROVAZZJONI
 4.1. Ċertifikat li jaqbel mal-mudell speċifikat fil-paragrafi 4.1.1 jew 4.1.2 għandu jinhemeż maċ-ċertifikat tal-approvazzjoni tat-tip.
 4.1.1.
 L-Anness 1 A għall-applikazzjonijiet li jissemmew fil-paragrafu 3.1.;
 4.1.2.
 L-Anness 1B għall-applikazzjonijiet li jissemmew fil-paragrafu 3.2.
 4.2. It-tip ta’ vettura
 4.2.1.
 Jekk il-vettura sottomessa għall-approvazzjoni skont dan ir-Regolament tissodisfa r-rekwiżiti tal-paragrafi 5 u 6 hawn taħt u tal-Annessi 4, 5 u 6 ta’ dan ir-Regolament, l-approvazzjoni ta’ din it-tip ta’ vettura għandha tingħata.
 4.2.2.
 Numru tal-approvazzjoni għandu jingħata lil kull tip approvat. L-ewwel żewġ numri tiegħu (bħalissa 04 li jikkorrispondu għas-serje 04 tal-emendi) għandhom juru s-serje tal-emendi li fihom l-aktar emendi tekniċi kbar riċenti li saru lir-Regolament meta nħarġet l-approvazzjoni. Din il-Parti Kontraenti m’għandhiex tagħti l-istess numru lill-istess tip ta’ vettura mgħammra b’tip ieħor ta’ mekkaniżmu tal-istering, jew lil tip ieħor ta’ vettura, kif definit fil-paragrafu 2.2 hawn fuq.
 4.2.3.
 L-avviż tal-approvazzjoni jew tal-estensjoni jew taċ-ċaħda tal-approvazzjoni ta’ tip ta’ vettura skont dan ir-Regolament għandu jiġi kkomunikat lill-Partijiet għall-Ftehim li jkunu qed japplikaw dan ir-Regolament, permezz ta’ formola li tikkonforma mal-mudell fl-Anness 1 A ta’ dan ir-Regolament.
 4.2.4.
 Ma’ kull vettura li tikkonforma ma’ tip ta’ vettura approvat skont dan ir-Regolament, għandha titwaħħal, b’mod li tidher mill-ewwel u f’post faċilment aċċessibbli li ġie speċifikat fil-formola tal-approvazzjoni, marka internazzjonali tal-approvazzjoni li jkun fiha:
 4.2.4.1.
 Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (1);
 4.2.4.2.
 In-numru ta’ dan ir-Regolament, segwit mill-ittra “R”, sink u n-numru tal-approvazzjoni fuq in-naħa tal-lemin taċ-ċirku preskritt fil-paragrafu 4.2.4.1.
 4.2.5.
 Jekk il-vettura tikkonforma ma’ tip ta’ vettura approvat, skont wieħed jew aktar mir-Regolamenti l-oħra annessi mal-Ftehim, fil-pajjiż li jkun ta l-approvazzjoni skont dan ir-Regolament, is-simbolu preskritt fil-paragrafu 4.2.4.1 m’għandux għalfejn ikun ripetut; f’dan il-każ, in-numri tar-Regolament u tal-approvazzjoni flimkien mas-simboli addizzjonali tar-Regolamenti kollha li skonthom ingħatat l-approvazzjoni fil-pajjiż li ta l-approvazzjoni skont dan ir-Regolament għandhom jitqiegħdu f’kolonni vertikali fuq il-lemin tas-simbolu preskritt fil-paragrafu 4.2.4.1.
 4.2.6.
 Il-marka tal-approvazzjoni trid tkun ċara biex tinqara u indelibbli.
 4.2.7.
 Il-marka tal-approvazzjoni għandha titqiegħed qrib il-pjanċa tad-dejta tal-vettura mwaħħla mill-manifattur, inkella fuqha.
 4.3. Tip ta’ kontroll tal-istering
 4.3.1.
 Jekk il-kontroll tal-istering sottomess għal approvazzjoni separata skont dan ir-Regolament jissodisfa r-rekwiżiti tal-paragrafi 5 u 6 hawn taħt u tal-Annessi 4, 5 u 6 ta’ dan ir-Regolament, l-approvazzjoni ta’ dan it-tip ta’ kontroll tal-istering għandha tingħata. Din tapplika biss għal kontrolli tal-istering li ma fihomx borża tal-arja.
 4.3.2.
 Numru tal-approvazzjoni għandu jingħata lil kull tip approvat. L-ewwel żewġ numri tiegħu (bħalissa 04 li jikkorrispondu għas-serje 04 tal-emendi) għandhom juru s-serje tal-emendi li fihom l-aktar emendi tekniċi kbar riċenti li saru lir-Regolament meta nħarġet l-approvazzjoni. L-istess Parti Kontraenti m’għandiex tagħti l-istess numru lil tip ieħor ta’ kontroll tal-istering kif definit fil-paragrafu 2.4 hawn fuq.
 4.3.3.
 L-avviż tal-approvazzjoni jew tal-estensjoni jew taċ-ċaħda tal-approvazzjoni ta’ tip ta’ kontroll tal-istering skont dan ir-Regolament għandu jiġi kkomunikat lill-Partijiet għall-Ftehim li jkunu qed japplikaw dan ir-Regolament, permezz ta’ formola li tikkonforma mal-mudell fl-Anness 1B ta’ dan ir-Regolament.
 4.3.4.
 Ma’ kull kontroll tal-istering li jikkonforma ma’ tip ta’ kontroll tal-istering approvat skont dan ir-Regolament, għandha titwaħħal, b’mod li tidher mill-ewwel u f’post faċilment aċċessibbli li ġie speċifikat fil-formola tal-approvazzjoni, marka internazzjonali tal-approvazzjoni li jkun fiha:
 4.3.4.1.
 Ċirku madwar l-ittra “E” segwit min-numru li jiddistingwi l-pajjiż li ta l-approvazzjoni (1);
 4.3.4.2.
 In-numru tal-approvazzjoni mqiegħda taħt iċ-ċirku.
 4.3.4.3.
 Is-simbolu R94-02 fil-każ ta’ approvazzjoni skont il-paragrafu 5.2.1 hawn taħt.
 4.3.5.
 Il-marka tal-approvazzjoni trid tkun ċara biex tinqara u indelibbli.
 4.4. L-Anness 2 ta’ dan ir-Regolament jagħti eżempji ta’ arranġamenti ta’ marki tal-approvazzjoni.
 5. SPEĊIFIKAZZJONIJIET
 5.1. Meta l-vettura mhux mgħobbija, f’kundizzjoni li tkun tista’ tinstaq, mingħajr manikkin, hija ttestjata għall-ħbit kontra ostaklu bi spid ta’ 48,3 km/h (30 mph), fuq tal-kolonna tal-isteering u x-xaft tagħha ma għandux jiċċaqlaq lura, b’mod orizzontali u parallel mal-assi lonġitudinali tal-vettura, b’aktar minn 12,7 ċm u wkoll mhux aktar minn 12,7 cm vertikalment ‘il fuq, iż-żewġ dimensjonijiet huma meqjusa f’relazzjoni għal punt tal-vettura li mhux affettwat mill-impatt (2).
 5.1.1. Barra minn hekk, vetturi mgħammra b’motopropulsiv elettriku għandhom jissodisfaw il-paragrafu 5.5. Dan jista’ jintwera b’test separat tal-impatt frontali fuq talba tal-manifattur u wara l-validazzjoni mis-Servizz Tekniku, u dan diment li l-komponenti elettriċi ma jinfluwenzawx il-livell ta’ protezzjoni tas-sewwieq tat-tip ta’ vettura kif definit f’dan ir-Regolament.
 5.1.2. L-ispeċifikazzjonijiet tal-paragrafu 5.1 hawn fuq jitqiesu sodisfaċenti jekk il-vettura mgħammra b’sistema tal-istering bħal din, tikkonforma mal-ispeċifikazzjonijiet tal-paragrafu 5.2.2 tar-Regolament Nru 94.
 5.2. Meta l-kontroll tal-istering jintlaqat minn blokka tal-karozzerija rilaxxata kontra dan il-kontroll bi spid relattiv ta’ 24,1 km/h (15 mph), il-forza applikata għall-blokka tal-karozzerija mill-kontroll tal-istering ma għandhiex taqbeż 1 111 daN.
 5.2.1. Jekk il-kontroll tal-istering huwa mgħammar b’borża tal-arja, l-ispeċifikazzjonijiet tal-paragrafu 5.2 hawn fuq jitqiesu sodisfaċenti jekk il-vettura mgħammra b’sistema tal-istering bħal din, tikkonforma mal-ispeċifikazzjonijiet tal-paragrafi 5.2.1.4 u 5.2.1.5 tar-Regolament Nru 94.
 5.3. Meta l-kontroll tal-istering jintlaqat minn impattatur mitluq kontra dan il-kontroll bi spid relattiv ta’ 24,1 km/h, skont il-proċeduri tal-Anness 5, id-deċellerazzjoni tal-impattatur ma għandhiex taqbeż it-80 g kumulattiva għal iktar minn 3 millisekondi. Id-deċellerazzjoni għandha dejjem tkun inqas minn 120 g ma’ C.F.C. 600 Hz.
 5.4. Il-kontroll tal-istering għandu jitfassal, jinbena u jitwaħħal b’tali mod li:
 5.4.1. Qabel it-test tal-impatt preskritt fil-paragrafi 5.2 u 5.3 hawn fuq, l-ebda parti mill-wiċċ tal-kontroll tal-istering, diretta lejn is-sewwieq, li tista’ tagħmel kuntatt magħha sfera b’dijametru ta’ 165 mm, ma għandu jkollha truf raffi u li jaqtgħu b’raġġ ta’ kurvatura inqas minn 2,5 mm.
 Fil-każ ta’ kontroll tal-istering mgħammar b’borża tal-arja, dan ir-rekwiżit għandu jitqies sodisfatt jekk l-ebda parti, li tista’ tagħmel kuntatt magħha sfera b’dijametru ta’ 165 mm, ma jkollha truf perikolużi li jaqtgħu, kif definit fil-paragrafu 2.18 tar-Regolament Nru 21, li jistgħu jżidu r-riskju ta’ korriment serju lill-okkupanti.
 5.4.1.1. Wara kull test tal-impatt preskritt fil-paragrafi 5.2 u 5.3., il-parti tal-wiċċ tal-kontroll tal-istering diretta lejn is-sewwieq ma għandux ikollha truf raffi jew li jaqtgħu li jistgħu jżidu l-periklu jew is-severità ta’ korrimenti lis-sewwieq. Xquq żgħar fil-wiċċ u fissuri għandhom ikunu injorati.
 5.4.1.1.1. Fil-każ ta’ sporġenza li tikkonsisti minn komponent magħmul minn materjal mhux riġidu b’ebusija anqas minn 50 Shore A, immuntat fuq appoġġ riġidu, ir-rekwiżit tal-paragrafu 5.4.1.1 għandux japplika biss għall-appoġġ riġidu.
 5.4.2. Il-kontroll tal-istering għandu jitfassal, jinbena u jitwaħħal b’tali mod li ma jkunx fih komponenti jew aċċessorji, inkluż il-kontroll tal-ħorn u aċċessorji tal-muntaġġ, li jistgħu jaqbdu mal-ħwejjeġ jew ġojjellerija tas-sewwieq waqt iċ-ċaqliq tas-sewqan normali.
 5.4.3. Fil-każ ta’ kontrolli tal-istering li mhumiex intenzjonati li jifformaw parti mill-apparat oriġinali, dawn għandhom jissodisfaw l-ispeċifikazzjoni meta ttestjati skont il-paragrafu 2.1.3 tal-Anness 4 u l-paragrafu 2.3 tal-Anness 5.
 5.4.4. Fil-każ ta’ “kontrolli tal-istering ġenerali”, ir-rekwiżiti għandhom jintlaħqu dwar:
 5.4.4.1.
 Il-firxa kollha tal-angoli tal-kolonna, billi jinftiehem li t-testijiet għandhom isiru mill-inqas għall-angoli massimi u minimi tal-kolonna għall-firxa tat-tipi ta’ vetturi approvati li għalihom huma intenzjonati l-kontrolli;
 5.4.4.2.
 Il-firxa kollha tal-pożizzjonijiet possibbli tal-impattatur u l-blokka tal-karozzerija f’relazzjoni mal-kontroll tal-istering, billi jinftiehem li t-test għandu jsir mill-inqas għall-pożizzjoni medja tal-firxa tat-tipi ta’ vetturi approvati li għalihom huma intenzjonati l-kontrolli. Fejn tintuża kolonna tal-istering, din għandha tkun tat-tip li jikkorrispondi għall-kundizzjonijiet tal-“agħar każ”.
 5.4.5. Fejn jintużaw adatturi biex tip singlu ta’ kontroll tal-istering ikun adattat għal firxa ta’ kolonni tal-istering, u jista’ jintwera li b’dawn l-adatturi l-karatteristiċi tal-assorbiment tal-enerġija tas-sistema huma l-istess, it-testijiet kollha jistgħu jsiru b’tip wieħed ta’ adattur.
 5.5. Wara li jkun sar it-test skont il-proċedura definita fl-Anness 3 ta’ dan ir-Regolament, il-motopropulsiv elettriku li jopera b’vultaġġ għoli u l-komponenti u s-sistemi b’vultaġġ għoli, li huma konnessi galvanikament mal-assemblaġġ b’vultaġġ għoli (high voltage bus) tal-motopropulsiv elettriku, iridu jissodisfaw dawn ir-rekwiżiti:
 5.5.1. Protezzjoni minn xokk elettriku
 Wara l-impatt, irid jintlaħaq mill-anqas wieħed mill-erba’ kriterji speċifikati fil-paragrafi 5.5.1.1 sa 5.5.1.4.2.
 Jekk il-vettura jkollha funzjoni ta’ skonnettur awtomatiku, jew tagħmir li jaqsam galvanikament iċ-ċirkwit tal-motopropulsiv elettriku waqt il-kundizzjoni tas-sewqan, mill-anqas wieħed mill-kriterji li ġejjin għandu japplika għaċ-ċirkwit diskonness jew għal kull ċirkwit maqsum b’mod individwali wara li tiġi attivata l-funzjoni ta’ diskonnessjoni.
 Iżda l-kriterji definiti f’5.5.1.4 ma għandhomx japplikaw jekk ikun hemm aktar minn potenzjal wieħed ta’ parti tal-assemblaġġ b’vultaġġ għoli li ma jkunx protett skont il-kundizzjonijiet tal-protezzjoni IPXXB.
 Fil-każ li t-test isir bil-kundizzjoni li l-parti(jiet) tas-sistema b’vultaġġ għoli ma tkunx/jkunux enerġizzata, il-protezzjoni minn xokk elettriku għandha tkun pruvata bil-paragrafu 5.5.1.3 jew bil-paragrafu 5.5.1.4 għall-parti(jiet) rilevanti.
 5.5.1.1. Nuqqas ta’ vultaġġ għoli
 Il-vultaġġi Vb, V1 u V2 tal-assemblaġġi b’vultaġġ għoli għandhom ikunu daqs jew inqas minn 30 VAC jew 60 VDC kif speċifikat fil-paragrafu 2 tal-Anness 7.
 5.5.1.2. Enerġija elettrika baxxa
 L-enerġija totali (TE) fl-assemblaġġi b’vultaġġ għoli għandha tkun inqas minn 2,0 ġuls meta titkejjel skont il-proċedura tat-test kif inhu speċifikat fil-formula (a) fil-paragrafu 3 tal-Anness 7. Alternattivament, l-enerġija totali (TE) tista’ tinħadem bil-vultaġġ Vb imkejjel tal-assemblaġġ b’vultaġġ għoli u l-kapaċitanza tal-X-capacitors (Cx) speċifikata mill-manifattur skont il-formula (b) fil-paragrafu 3 tal-Anness 7.
 L-enerġija maħżuna fil-Y-capacitors (TEy1, TEy2) għandha tkun ukoll inqas minn 2,0 ġuls. Din għandha tinħadem billi jitkejlu l-vultaġġi V1 u V2 tal-assemblaġġi b’vultaġġ għoli u x-xażi elettriku, u l-kapaċitanza tal-Y-capacitors speċifikata mill-manifattur skont il-formula (c) fil-paragrafu 3 tal-Anness 7.
 5.5.1.3. Protezzjoni fiżika
 Għall-protezzjoni minn kuntatt dirett ma’ live parts b’vultaġġ għoli, trid tingħata l-protezzjoni IPXXB.
 Barra minn hekk, għall-protezzjoni kontra xokk elettriku minn kuntatt indirett, ir-reżistenza bejn il-partijiet konduttivi kollha esposti u x-xażi elettriku għandha tkun inqas minn 0,1 Ω meta jkun hemm fluss ta’ kurrent ta’ mill-inqas 0,2 A.
 Dan ir-rekwiżit jiġi ssodisfat jekk il-konnessjoni galvanika tkun saret bil-welding.
 5.5.1.4. Reżistenza għall-iżolazzjoni
 Iridu jiġu ssodisfati l-kriterji speċifikati fil-paragrafi 5.5.1.4.1 u 5.5.1.4.2 hawn taħt.
 Il-kejl għandu jsir skont il-paragrafu 5 tal-Anness 7.
 5.5.1.4.1. Il-motopropulsiv elettriku li fih assemblaġġi DC jew assemblaġġi AC separati
 Jekk l-assemblaġġi-AC b’vultaġġ għoli u l-assemblaġġi-DC b’vultaġġ għoli huma iżolati galvanikament minn xulxin, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 100 Ω/V tal-vultaġġ operattiv għall-assemblaġġi DC, u valur minimu ta’ 500 Ω/V tal-vultaġġ operattiv għall-assemblaġġi AC.
 5.5.1.4.2. Il-motopropulsiv elettriku li fih assemblaġġi DC u assemblaġġi AC kombinati
 Jekk l-assemblaġġi AC b’vultaġġ għoli u l-assemblaġġi DC b’vultaġġ għoli huma konnessi galvanikament flimkien, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 500 Ω/V tal-vultaġġ operattiv.
 Madankollu, jekk il-protezzjoni IPXXB tkun issodisfata għall-assemblaġġi AC b’vultaġġ għoli kollha jew il-vultaġġ tal-AC ikun daqs jew inqas minn 30 V wara l-impatt tal-vettura, ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku (Ri kif definit fil-paragrafu 5 tal-Anness 7) għandu jkollha valur minimu ta’ 100 Ω/V tal-vultaġġ operattiv.
 5.5.2. Tixrid tal-elettrolit
 Fil-perjodu bejn l-impatt sa 30 minuta wara, ma għandu jixtered ebda elettrolit mir-RESS fil-kompartiment tal-passiġġier u ma għandux jixtered iktar minn sebgħa fil-mija ta’ elettrolit mir-RESS ħlief batteriji ta’ trazzjoni tat-tip miftuħa barra mill-kompartiment tal-passiġġier. Fil-każ ta’ batteriji ta’ trazzjoni tat-tip miftuħa, ma għandux jinxtered iktar minn sebgħa fil-mija, b’massimu ta’ 5,0 litri, barra l-kompartiment tal-passiġġier. Il-manifattur irid juri konformità mal-paragrafu 6 tal-Anness 7.
 5.5.3. Ritenzjoni tar-RESS
 Ir-RESS imqiegħda fil-kompartiment tal-passiġġier għandhom jinżammu fejn ikunu ġew installati u l-komponenti tar-RESS għandhom jibqgħu fil-parametri tar-RESS.
 Ebda part ta’ xi RESS li tkun tqiegħdet barra l-kompartiment tal-passiġġier għall-valutazzjoni tas-sikurezza elettrika ma tista’ tiddaħħal fil-kompartiment tal-passiġġier waqt it-test tal-impatt jew warajh.
 Il-manifattur irid juri konformità skont il-paragrafu 7 tal-Anness 7.
 5.6. L-ispeċifikazzjonijiet tal-paragrafi 5.5 sa 5.5.3 hawn fuq jitqiesu sodisfaċenti jekk il-vettura mgħammra b’motopropulsiv elettriku li jopera b’vultaġġ għoli, tikkonforma mal-ispeċifikazzjonijiet tal-paragrafi 5.2.8 sa 5.2.8.3 tar-Regolament Nru 94, is-serje 02 tal-emendi.
 6. TESTIJIET
 6.1.
 Il-konformità mar-rekwiżiti tal-paragrafi 5.1 sa 5.4 hawn fuq għandha tkun verifikata skont il-metodi stipulati fl-Annessi 3, 4 u 5 ta’ dan ir-Regolament. Il-konformità mar-rekwiżiti tal-paragrafi 5.5 hawn fuq għandha tkun verifikata skont il-metodi stipulati fl-Anness 3 ta’ dan ir-Regolament. Il-kejl kollu għandu jsir abbażi ta’ ISO 6487 1987.
 6.2.
 Madankollu testijiet oħra jistgħu jitħallew isiru fid-diskrezzjoni tal-Awtorità tal-Approvazzjoni tat-Tip diment li tkun tista’ tintwera ekwivalenza. F’dan il-każ għandu jinhemeż rapport mad-dokumentazzjoni tal-approvazzjoni li jiddeskrivi l-metodi użati u r-riżultati miksuba.
 7. MODIFIKI U ESTENSJONI TAL-APPROVAZZJONI TAT-TIP TA’ SEDIL JEW TAT-TIP TA’ KONTROLL TAL-ISTERING
 7.1.
 Kull modifika tat-tip ta’ vettura jew tat-tip ta’ kontroll tal-istering jew tat-tnejn, għandha tkun notifikata lill-Awtorità tal-Approvazzjoni tat-Tip li tkun approvat it-tip ta’ vettura jew it-tip ta’ kontroll tal-istering. Id-dipartiment imbagħad jista’ jew:
 7.1.1.
 Iqis li l-modifiki li jkunu saru x’aktarx mhux se jkollhom effett negattiv apprezzabbli u li f’kull każ il-vettura xorta tibqa’ konformi mar-rekwiżiti; jew
 7.1.2.
 Jitlob rapport ieħor tat-testijiet mis-servizz tekniku responsabbli mit-twettiq tat-testijiet.
 7.2.
 Mingħajr preġudizzju għad-dispożizzjonijiet tal-paragrafu 7.1 hawn fuq, varjant tal-vettura li l-massa tagħha meta tkun lesta biex taħdem hija inqas minn dik tal-vettura li ġiet soġġetta għat-test tal-approvazzjoni m’għandux jitqies bħala modifika tat-tip ta’ vettura.
 7.3.
 Il-konferma jew iċ-ċaħda tal-approvazzjoni, li tispeċifika l-alterazzjoni, għandha tkun ikkomunikata bil-proċedura speċifikata fil-paragrafi 4.2.3 jew 4.3.3 hawn fuq lill-Partijiet għall-Ftehim li japplikaw dan ir-Regolament.
 7.4.
 L-awtorità kompetenti li toħroġ l-estensjoni tal-approvazzjoni għandha tassenja numru tas-serje għal estensjoni bħal din u tgħarraf b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew 1B ta’ dan ir-Regolament.
 8. KONFORMITÀ TAL-PRODUZZJONI
 8.1.
 Kull vettura jew kontroll tal-istering approvat skont dan ir-Regolament għandu jkun manifatturat b’mod li jikkonforma mat-tip approvat billi jissodisfa r-rekwiżiti stipulati fil-paragrafi 5 u 6 hawn fuq.
 8.2.
 Sabiex ikun verifikat li ntlaħqu r-rekwiżiti tal-paragrafu 8.1, għandhom isiru verifiki xierqa tal-produzzjoni.
 8.3.
 Id-detentur tal-approvazzjoni għandu, b’mod partikolari:
 8.3.1.
 Jiżgura li jeżistu proċeduri għal kontroll effettiv tal-kwalità ta’ vettura jew kontroll tal-istering;
 8.3.2.
 Ikollu aċċess għat-tagħmir tal-ittestjar meħtieġ għall-verifikazzjoni tal-konformità ma’ kull tip approvat;
 8.3.3.
 Jiżgura li d-dejta tar-riżultat tat-test tkun reġistrata u li d-dokumenti mehmuża jibqgħu disponibbli għal perjodu li jrid jiġi stabbilit bi qbil mal-Awtorità tal-Approvazzjoni tat-Tip;
 8.3.4.
 Janalizza r-riżultati ta’ kull tip ta’ test, sabiex jivverifika u jiżgura l-konsistenza tal-karatteristiċi tal-vettura jew kontroll tal-istering, filwaqt li jippermetti li jkun hemm varjazzjonijiet permissibbli fil-produzzjoni industrijali;
 8.3.5.
 Jiżgura li għal kull tip ta’ vettura jew kontroll tal-istering isiru mill-anqas it-testijiet li jikkonċernaw it-teħid tal-kejl;
 8.3.6.
 Jiżgura li kull sett ta’ kampjuni jew ta’ biċċiet tat-test li juru nuqqas ta’ konformità fit-tip tat-test konċernat għandu jwassal biex jinġabru aktar kampjuni u jsir test għandhom jittieħdu l-passi kollha meħtieġa biex terġa’ tinkiseb il-konformità tal-produzzjoni korrispondenti.
 8.4.
 L-awtorità kompetenti li tat l-approvazzjoni tat-tip tista’ f’kull ħin tivverifika l-metodi għall-kontroll tal-konformità applikati f’kull unità tal-produzzjoni.
 8.4.1.
 Waqt kull spezzjoni, id-dokumenti tal-ittestjar u d-dokumenti tal-produzzjoni għandhom ikunu ppreżentati lill-ispettur li jagħmel iż-żjara.
 8.4.2.
 L-ispettur jista’ jagħżel kampjuni b’mod aleatorju biex jiġu ttestjati fil-laboratorju tal-manifattur. In-numru minimu ta’ kampjuni jista’ jiġi determinat skont ir-riżultati tal-verifiki tal-manifattur stess.
 8.4.3.
 Fejn il-livell tal-kwalità ma jkunx jidher sodisfaċenti jew ikun jidher li hemm bżonn li tiġi verifikata l-validità tat-testijiet li jkunu saru fl-applikazzjoni tal-paragrafu 8.4.2, l-ispettur għandu jagħżel il-kampjuni li jridu jintbagħtu lis-servizz tekniku li jkun wettaq it-testijiet tal-approvazzjoni tat-tip.
 8.4.4.
 L-awtorità kompetenti tista’ twettaq kull test preskritt f’dan ir-Regolament. Il-frekwenza normali tal-ispezzjonijiet awtorizzati mill-awtorità kompetenti għandha tkun darba fis-sena. F’każijiet fejn jinstabu riżultati mhux sodisfaċenti matul waħda minn dawn l-ispezzjonijiet, l-awtorità kompetenti għandha tiżgura li jittieħdu l-passi kollha meħtieġa sabiex terġa’ tinkiseb il-konformità tal-produzzjoni malajr kemm jista’ jkun.
 9. PENALI GĦAL NUQQAS TA’ KONFORMITÀ TAL-PRODUZZJONI
 9.1.
 L-approvazzjoni mogħtija għal tip ta’ vettura jew tip ta’ kontroll tal-istering, skont dan ir-Regolament, tista’ tkun irtirata jekk ma jkunx hemm konformità mar-rekwiżit stabbilit fil-paragrafu 8.1 hawn fuq, jew jekk il-vettura/i jew kontroll(i) tal-istering magħżula m’għaddewx mill-verifiki preskritti fil-paragrafu 8.2 hawn fuq.
 9.2.
 Jekk Parti Kontraenti għall-Ftehim li tapplika dan ir-Regolament tirtira approvazzjoni li tkun tat qabel, din għandha minnufih tgħarraf b’dan lill-Partijiet Kontraenti l-oħra li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew fl-Anness 1B ta’ dan ir-Regolament (kif xieraq).
 10. STRUZZJONIJIET
 Fil-każ ta’ tip ta’ kontroll tal-istering provdut b’mod separat minn vettura, l-istruzzjonijiet għall-ippakkjar u l-installazzjoni jridu jiddikjaraw b’mod ċar it-tip(i) ta’ vettura li għalih(om) hu maħsub.
 11. PRODUZZJONI MWAQQFA DEFINITTIVAMENT
 Jekk id-detentur tal-approvazzjoni jieqaf għalkollox jimmanifattura tip ta’ vettura jew tip ta’ kontroll tal-istering approvat skont dan ir-Regolament, dan għandu jgħarraf b’dan lill-awtorità li tkun tat l-approvazzjoni meta tirċievi l-komunikazzjoni rilevanti dik l-awtorità għandha tgħarraf b’dan lill-Partijiet l-oħra għall-Ftehim tal-1958 li japplikaw dan ir-Regolament permezz ta’ formola tal-komunikazzjoni konformi mal-mudell fl-Anness 1 A jew 1B ta’ dan ir-Regolament (kif xieraq).
 12. ISMIJIET U INDIRIZZI TAS-SERVIZZI TEKNIĊI RESPONSABBLI MIT-TWETTIQ TAT-TESTIJIET TAL-APPROVAZZJONI, U TAL-AWTORITAJIET TAL-APPROVAZZJONI TAT-TIP
 Il-Partijiet għall-Ftehim li japplikaw dan ir-Regolament għandhom jibagħtu lis-Segretarjat tan-Nazzjonijiet Uniti l-ismijiet u l-indirizzi tas-Servizzi Tekniċi responsabbli mit-twettiq tat-testijiet tal-approvazzjoni u tal-Awtoritajiet tal-Approvazzjoni tat-Tip li taw l-approvazzjoni u li lilhom għandhom jintbagħtu formoli li jiċċertifikaw l-approvazzjoni jew l-estensjoni jew iċ-ċaħda jew l-irtirar ta’ approvazzjoni, maħruġa f’pajjiżi oħra.
 13. DISPOŻIZZJONIJIET TRANŻITORJI
 13.1. Mid-data tad-dħul fis-seħħ tas-serje 03 tal-emendi ta’ dan ir-Regolament, l-ebda Parti Kontraenti ma għandha tiċħad applikazzjoni tal-approvazzjoni li tkun tressqet skont dan ir-Regolament kif emendat mis-serje 03 tal-emendi.
 13.2. Mid-data tad-dħul fis-seħħ tas-serje 04 tal-emendi, l-ebda Parti Kontraenti li tapplika dan ir-Regolament ma għandha tiċħad li tagħti approvazzjoni tat-tip skont dan ir-Regolament kif emendat bis-serje 04 tal-emendi.
 13.3. Approvazzjoni ta’ tip ta’ vettura
 13.3.1.
 Malli jiskadi l-perjodu ta’ 36 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li japplikaw dan ir-Regolament għandhom jagħtu approvazzjoni tat-tip għal vetturi bil-kontroll quddiem tal-kategorija M1 u għal vetturi tal-kategorija N1 b’inqas minn 1,5 tunnellata ġaladarba biss it-tip ta’ vettura tilħaq ir-rekwiżiti ta’ dan ir-Regolament kif emendat bis-serje 03 tal-emendi, ħlief id-dispożizzjonijiet stipulati fil-paragrafu 5.1 ta’ dan ir-Regolament fejn jidħol l-ispostament vertikali massimu tal-kolonna tal-istering, li għandhom japplikaw għall-approvazzjonijiet il-ġodda biss wara perjodu ieħor ta’ 12-il xahar.
 13.3.2.
 Malli jiskadi l-perjodu ta’ 48 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li japplikaw dan ir-Regolament għandhom jagħtu approvazzjoni tat-tip għal vetturi oħra tal-kategorija M1 li mhumiex vetturi bil-mutur bil-kontroll quddiem ġaladarba biss it-tip ta’ vettura tilħaq ir-rekwiżiti ta’ dan ir-Regolament kif emendat bis-serje 03 tal-emendi.
 13.3.3.
 Malli jiskadi l-perjodu ta’ 60 xahar wara d-data uffiċjali tad-dħul fis-seħħ li tissemma fil-paragrafu 13.1 hawn fuq, il-Partijiet Kontraenti li qed japplikaw dan ir-Regolament jistgħu jirrifjutaw li jirrikonoxxu approvazzjonijiet tat-tip, tat-tip ta’ vettura li ma jkunux ingħataw skont is-serje 03 tal-emendi li saru għal dan ir-Regolament.
 13.3.4.
 Minn 24 xahar wara d-data uffiċjali tad-dħul fis-seħħ tas-serje 04 tal-emendi, il-Partijiet Kontraenti li japplikaw dan ir-Regolament għandhom jagħtu approvazzjonijiet tat-tip biss lil dawk it-tipi ta’ vetturi li jikkonformaw mar-rekwiżiti ta’ dan ir-Regolament kif emendat mis-serje 04 tal-emendi.
 Madankollu, fil-każ ta’ vetturi li jkollhom motopropulsiv elettriku li jopera b’vultaġġ għoli, għandu jingħata perjodu addizzjonali ta’ 12-il xahar diment li l-manifattur juri, għas-sodisfazzjon tas-Servizz Tekniku, li l-vettura tipprovdi livelli ta’ sikurezza ekwivalenti għal dawk mitluba f’dan ir-Regolament kif emendat mis-serje 04 tal-emendi.
 13.3.5.
 Il-Partijiet Kontraenti li qed japplikaw dan ir-Regolament ma għandhomx jirrifjutaw li jagħtu estensjonijiet għall-approvazzjonijiet tat-tip li nħarġu lis-serje preċedenti tal-emendi għal dan ir-Regolament, u dan meta din l-estensjoni ma tkunx tinvolvi xi bidla lis-sistema ta’ propulsjoni tal-vettura madankollu, minn 48 xahar wara d-data uffiċjali tad-dħul fis-seħħ tas-serje 04 tal-emendi, ma għandhomx jingħataw estensjonijiet għall-approvazzjonijiet tat-tip li nħarġu lis-serje preċedenti tal-emendi fir-rigward ta’ vetturi li jkollhom motopropulsiv elettriku li jopera b’vultaġġ għoli.
 13.3.6.
 Meta waqt id-dħul fis-seħħ tas-serje 04 tal-emendi għal dan ir-Regolament ikun hemm rekwiżiti nazzjonali biex jindirizzaw id-dispożizzjonijiet dwar is-sikurezza ta’ vetturi li jkollhom motopropulsiv elettriku li jopera b’vultaġġ għoli, dawk il-Partijiet Kontraenti li japplikaw dan ir-Regolament jistgħu jirrifjutaw approvazzjoni jew registrazzjoni nazzjonali ta’ vetturi bħal dawn li ma jilħqux ir-rekwiżiti nazzjonali, sakemm dawn il-vetturi ma jingħatawx approvazzjoni tat-tip għas-serje 04 tal-emendi għal dan ir-Regolament.
 13.3.7.
 Minn 48 xahar wara d-dħul fis-seħħ tas-serje 04 tal-emendi għal dan ir-Regolament, il-Partijiet Kontraenti li qed japplikaw dan ir-Regolament jistgħu jirrifjutaw approvazzjoni tat-tip nazzjonali jew reġjonali u jistgħu jirrifjutaw l-ewwel reġistrazzjoni nazzjonali jew reġjonali (l-ewwel użu) ta’ vettura li jkollha motopropulsiv elettriku li jopera b’vultaġġ għoli li ma jilħaqx ir-rekwiżiti tas-serje 04 tal-emendi għal dan ir-Regolament.
 13.3.8.
 L-Approvazzjonijiet tat-Tip tal-vetturi għas-serje 03 tal-emendi għal dan ir-Regolament li mhumiex affettwati mis-serje 04 tal-emendi għandhom jibqgħu validi u l-Partijiet Kontraenti li japplikaw dan ir-Regolament għandhom jibqgħu jaċċettawhom.
 13.4. L-Approvazzjonijiet tat-Tip ta’ tip ta’ kontroll tal-istering
 13.4.1.
 Anke wara d-data tad-dħul fis-seħħ tas-serje 04 tal-emendi, approvazzjonijiet tat-tip tal-kontroll tal-istering li nħarġu lis-serje preċedenti tal-emendi għal dan ir-Regolament għandhom jibqgħu validi u l-Partijiet Kontraenti li qed japplikaw dan ir-Regolament għandhom jibqgħu jaċċettawhom, u l-Partijiet Kontraenti jistgħu jibqgħu jagħtu estensjonijiet tal-approvazzjonijiet tat-tip għas-serje 03 tal-emendi.
 13.4.2.
 Mid-data uffiċjali tad-dħul fis-seħħ tas-Suppliment 2 għas-serje 03 tal-emendi, il-Partijiet Kontraenti ma għandhomx jagħtu approvazzjonijiet tat-tip separati tat-tip ta’ kontroll tal-istering li jkun fih borża tal-arja.
 13.4.3.
 Mid-data uffiċjali tad-dħul fis-seħħ tas-Suppliment 2 għas-serje 03 tal-emendi, il-Partijiet Kontraenti jistgħu jirrifjutaw li jirrikonoxxu approvazzjonijiet tat-tip, tat-tip ta’ kontroll tal-istering li jkun fih borża tal-arja.
 (1) In-numri ta’ distinzjoni tal-Partijiet Kontraenti għall-Ftehim tal-1958 qed jerġgħu jingħataw fl-Anness 3 tar-Riżoluzzjoni Konsolidata dwar il-Kostruzzjoni tal-Vetturi (R.E.3), id-dokument ECE/TRANS/WP.29/78/Rev.2/Amend.1.
 (2) Ara l-paragrafu 3.1 tal-Anness 3.
 ANNESS 1A
 KOMUNIKAZZJONI
 (Format massimu: A4 (210 x 297 mm))
 Test ta 'immaġni
 maħruġa minn:
 Isem l-amministrazzjoni
 dwar (2):
 Approvazzjoni mogħtija
 Approvazzjoni estiża
 Approvazzjoni miċħuda
 Approvazzjoni rtirata
 Produzzjoni mwaqqfa definittivament
 ta’ tip ta’ vettura fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
 Numru tal-Approvazzjoni: ...
 Numru tal-Estensjoni: ...
 1. Il-marka kummerċjali jew il-marka fuq il-vettura ...
 2. It-tip ta’ vettura ...
 3. L-isem u l-indirizz tal-manifattur ...
 4. Jekk applikabbli, l-isem u l-indirizz tar-rappreżentant tal-manifattur ...
 5. Deskrizzjoni qasira tal-mekkaniżmu tal-istering u l-komponenti tal-vettura li jikkontribwixxu għall-protezzjoni tas-sewwieq mill-mekkaniżmu tal-istering jekk ikun hemm impatt ...
 6. Il-massa tal-vettura waqt it-test ...
 Il-fus ta’ quddiem: ...
 Il-fus ta’ wara: ...
 Total: ...
 7. Il-vettura tressqet għall-approvazzjoni fi ...
 8. Is-servizz tekniku responsabbli mit-twettiq tat-testijiet tal-approvazzjoni ...
 9. Id-data tar-rapport maħruġ mis-servizz ...
 10. In-numru tar-rapport maħruġ mis-servizz ...
 11. L-Approvazzjoni ngħatat/ġiet miċħuda/ġiet estiża/ġiet irtirata (2) ...
 12. Il-pożizzjoni tal-marka tal-approvazzjoni fuq il-vettura ...
 13. Il-post ...
 14. Id-data ...
 15. Il-firma ...
 16. Il-lista tad-dokumenti mogħtija lill-Awtorità tal-Approvazzjoni tat-Tip li tat l-approvazzjoni hija mehmuża ma’ din il-Komunikazzjoni u jistgħu jintalbu biex jinkisbu.
 (1) In-numru distint tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni f’dan ir-Regolament).
 (2) Ħassar dak li ma japplikax.
 ANNESS 1B
 KOMUNIKAZZJONI
 (Format massimu: A4 (210 x 297 mm))
 Test ta 'immaġni
 maħruġa minn:
 Isem l-amministrazzjoni
 dwar (2):
 Approvazzjoni mogħtija
 Approvazzjoni estiża
 Approvazzjoni miċħuda
 Approvazzjoni rtirata
 Produzzjoni mwaqqfa definittivament
 ta’ tip ta’ kontroll tal-istering fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont ir-Regolament Nru 12.
 Numru tal-Approvazzjoni: ...
 Numru tal-Estensjoni: ...
 1. Il-marka kummerċjali jew il-marka tal-kontroll tal-istering ...
 2. L-isem u l-indirizz tal-manifattur ...
 3. Jekk applikabbli, l-isem u l-indirizz tar-rappreżentant tal-manifattur ...
 4. It-tip(i) ta’ vettura li magħha huwa maħsub li jitwaħħal il-kontroll ...
 5. Deskrizzjoni qasira tal-kontroll tal-istering u l-komponenti li jikkontribwixxu għall-protezzjoni tas-sewwieq mill-mekkaniżmu tal-istering jekk ikun hemm impatt ...
 6. Il-kontroll tal-istering tressaq għall-approvazzjoni fi: ...
 7. Is-servizz tekniku responsabbli mit-twettiq tat-testijiet tal-approvazzjoni ...
 8. Id-data tar-rapport maħruġ minn dak is-servizz ...
 9. In-numru tar-rapport maħruġ mis-servizz ...
 10. L-Approvazzjoni ngħatat/ġiet miċħuda/ġiet estiża/ġiet irtirata (2) ...
 11. Il-pożizzjoni tal-marka tal-approvazzjoni jew tal-marki fuq il-kontroll tal-istering ...
 12. Il-post ...
 13. Id-data ...
 14. Il-firma ...
 15. Il-lista tad-dokumenti mogħtija lill-Awtorità tal-Approvazzjoni tat-Tip li tat l-approvazzjoni hija mehmuża ma’ din il-Komunikazzjoni u jistgħu jintalbu biex jinkisbu.
 (1) In-numru distint tal-pajjiż li ta/estenda/ċaħad/irtira l-approvazzjoni (ara d-dispożizzjonijiet tal-approvazzjoni f’dan ir-Regolament).
 (2) Ħassar dak li ma japplikax.
 ANNESS 2
 ARRANĠAMENTI TAL-MARKI TAL-APPROVAZZJONI
 Mudell A
 (Ara l-paragrafu 4.2.4 ta’ dan ir-Regolament)
 Il-marka tal-approvazzjoni t’hawn fuq, imqiegħda fuq vettura turi li t-tip ta’ vettura kkonċernata, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, ġiet approvata fil-Pajjiżi l-Baxxi (E4) skont ir-Regolament Nru 12. In-numru tal-approvazzjoni juri li l-approvazzjoni ngħatat skont ir-rekwiżiti tar-Regolament Nru 12 kif emendat mis-serje 04 tal-emendi.
 Mudell B
 (Ara l-paragrafu 4.2.5 ta’ dan ir-Regolament)
 Il-marka tal-approvazzjoni t’hawn fuq, imqiegħda fuq vettura turi li t-tip ta’ vettura kkonċernata ġiet approvata fil-Pajjiżi l-Baxxi (E4) skont ir-Regolamenti Nru 12 u Nru 42 (1). In-numri tal-approvazzjoni juru li, fid-dati meta ngħataw l-approvazzjonijiet rispettivi, ir-Regolament Nru 12 kien fih is-serje 04 tal-emendi u r-Regolament Nru 42 kif fih is-serje 00 tal-emendi.
 Mudell C
 (Ara l-paragrafu 4.3.4 ta’ dan ir-Regolament)
 Il-marka tal-approvazzjoni t’hawn fuq, imqiegħda fuq kontroll tal-istering turi li t-tip ta’ kontroll tal-istering ikkonċernat, fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, ġie approvat fil-Pajjiżi l-Baxxi (E4) skont il-parti rilevanti tar-Regolament Nru 12 kif emendat mis-serje 04 tal-emendi.
 Mudell D
 (Ara l-paragrafu 4.3.4.3 ta’ dan ir-Regolament)
 Il-marka tal-approvazzjoni t’hawn fuq, imqiegħda fuq kontroll tal-istering turi li t-tip ta’ kontroll tal-istering ikkonċernat ġie approvat fil-Pajjiżi l-Baxxi (E4) fir-rigward tal-protezzjoni tas-sewwieq mill-mekkaniżmu tal-istering jekk ikun hemm impatt, skont id-dispożizzjonijiet tal-paragrafi 5.2.1 u/jew 5.3.1 tar-Regolament Nru 12 kif emendat mis-serje 03 tal-emendi.
 (1) It-tieni numru qed jingħta sempliċiment bħala eżempju.
 ANNESS 3
 IT-TEST TAL-IMPATT FRONTALI KONTRA OSTAKLU
 1. GĦAN
 Dan it-test għandu l-għan li jivverifika jekk il-vettura tilħaqx ir-rekwiżiti stabbiliti fil-paragrafu 5.1.
 2. INSTALLAZZJONIJIET, PROĊEDURA U STRUMENTI TAL-KEJL
 2.1. Il-bażi għat-test
 Iż-żona fejn isir it-test għandha tkun kbira biżżejjed biex tilqa’ il-korsa għall-provi, l-ostaklu u l-installazzjonijiet meħtieġa għat-test. L-aħħar parti tal-korsa, għal mill-anqas 5 m qabel l-ostaklu, għandha tkun orizzontali, (inklinata anqas minn 3 fil-mija mkejla fuq tul ta’ metru), ċatta u lixxa.
 2.2. Ostaklu
 L-ostaklu għandu jkun blokka ta’ konkrit rinforzat b’wisa’ fuq quddiem mhux anqas minn 3 m u b’għoli mhux anqas minn 1,5 m. L-ostaklu għandu jkun ta’ ħxuna tant li jkun jiżen mill-anqas 70 tunnella metrika. Il-faċċata ta’ quddiem għandha tkun ċatta, vertikali, u perpendikulari mal-assi tal-korsa tal-prova. Din għandha titgħatta b’folji tal-plywood ħoxnin 20 ± 2 mm fi stat tajjeb. Bejn il-folja tal-plywood u l-ostaklu tista’ titqiegħed struttura fuq pjanċa tal-azzar ħoxna mill-anqas 25 mm jista’ wkoll jintuża ostaklu b’karatteristiċi differenti, diment li ż-żona tal-wiċċ tal-impatt tkun akbar miż-żona tal-vettura fejn issir il-ħabta frontali li qed tiġi ttestjata, u diment li dan jagħti riżultati ekwivalenti.
 2.3. Il-propulsjoni tal-vettura
 Waqt l-impatt il-vettura ma għandhiex tkun soġġetta aktar għall-azzjoni ta’ xi tagħmir addizzjonali tal-istering jew ta’ propulsjoni. Din għandha tasal sal-ostaklu fuq korsa perpendikulari mal-ħajt tal-ħabta; l-ispustar massimu laterali tollerat bejn il-linja medja vertikali ta’ quddiem tal-vettura u l-linja medja vertikali tal-ħajt tal-ħabta huwa ± 30 cm.
 2.4. L-istat tal-vettura
 2.4.1. Għat-test, il-vettura għandha tkun mgħammra bil-komponenti u t-tagħmir normali kollha inklużi fil-massa inokkupata mhux mgħobbija tagħha jew tkun fi stat li jilħaq ir-rekwiżiti sa fejn huma kkonċernati l-komponenti u t-tagħmir fejn għandhom x’jaqsmu l-kompartiment tal-passiġġier u d-distribuzzjoni tal-massa tal-vettura b’mod sħiħ, li tista’ tinstaq.
 Fuq talba tal-manifattur, b’deroga mill-paragrafu 5.1 ta’ dan ir-Regolament, it-test jista’ jsir b’manikkini fil-post, diment li fl-ebda mument ma jtellfu l-moviment tal-mekkaniżmu tal-istering. Il-massa tal-manikkini ma għandhiex titqies għall-finijiet tat-test.
 2.4.2. Jekk il-vettura tinsaq b’mezzi esterni, is-sistema tal-karburant għandha timtela mill-inqas sa 90 % tal-kapaċità tagħha b’likwidu li ma jaqbadx li jkollu densità bejn 0,7 u 1.
 Dan ir-rekwiżit ma japplikax għall-Idroġenu bħala karburant.
 Is-sistemi l-oħra kollha (kontenituri tal-fluwidu tal-brejkijiet, ir-radjatur, eċċ.) jistgħu jkunu vojta.
 2.4.3. Jekk il-vettura tkun immexxija mill-magna tagħha stess, it-tank tal-karburant għandu jkun mimli sa mill-inqas 90 %. Il-kontenituri l-oħra kollha għandhom ikunu mimlijin sa fuq.
 Bi ftehim bejn il-manifattur u s-Servizz Tekniku tista’ ssir xi modifika lis-sistema tal-karburant biex ammont xieraq ta’ karburant ikun jista’ jintuża biex titħaddem il-magna jew is-sistema ta’ konverżjoni tal-enerġija elettrika.
 F’dan il-każ, it-tank tal-karburant għandu jimtela sa mhux inqas minn 90 % tal-massa ta’ kemm jesa’, b’likwidu li ma jaqbadx ta’ densità bejn 0,7 u 1.
 Dan ir-rekwiżit ma japplikax għall-Idroġenu bħala karburant.
 2.4.4. L-aġġustament tal-motopropulsiv elettriku
 2.4.4.1.
 Ir-RESS trid tkun f’xi stat ta’ ċċarġjar, li jippermetti t-tħaddim normali tal-motopropulsiv kif inhu rakkomandat mill-manifattur.
 2.4.4.2.
 Il-motopropulsiv elettriku għandu jkun enerġizzat bi tħaddim tas-sorsi oriġinali tal-enerġija elettrika jew mingħajru (eż. il-ġeneratur tal-magna, ir-RESS jew is-sistema ta’ konverżjoni tal-enerġija elettrika), madankollu:
 2.4.4.2.1.
 Bil-ftehim bejn is-Servizz Tekniku u l-manifattur għandu jkun possibbli li jsir test bil-motopropulsiv elettriku kollu jew b’partijiet minnu li ma jkunux qed jiġu enerġizzati diment li r-riżultat tat-test ma jkunx influwenzat b’mod negattiv għall-partijiet tal-motopropulsiv elettriku mhux enerġizzati, il-protezzjoni minn xokk elettriku trid tiġi ppruvata bi protezzjoni fiżika jew b’reżistenza għall-iżolazzjoni u b’evidenza addizzjonali xierqa.
 2.4.4.2.2.
 Fil-każ fejn ikun hemm skonnettur awtomatiku, fuq talba tal-manifattur għandu jkun permessibbli li t-test isir waqt li tibda titħaddem id-diskonnessjoni awtomatika. F’dan il-każ irid jintwera li l-iskonnettur awtomatiku kieku kien jaħdem waqt it-test tal-impatt. Dan jinkludi s-sinjal ta’ attivazzjoni awtomatiku kif ukoll is-separazzjoni galvanika b’kunsiderazzjoni tal-kundizzjonijiet kif jidhru waqt l-impatt.
 2.4.5. Jekk jitlob il-manifattur, is-servizz tekniku responsabbli mit-twettiq tat-testijiet jista’ jippermetti li l-istess vettura li tintuża għal testijiet preskritti minn Regolamenti oħrajn (inklużi t-testijiet li jistgħu jaffettwaw l-istruttura tagħha) tintuża għat-testijiet preskritti minn dan ir-Regolament.
 2.4.6. L-istering, jekk ikun jista’ jiġi aġġustat, għandu jitqiegħed fil-pożizzjoni normali indikata mill-manifattur jew, jekk dan ma jsirx, fin-nofs bejn il-limiti tal-firxiet tiegħu tal-aġġustament.
 2.5. L-ispid waqt l-impatt
 L-ispid waqt l-impatt għandu jkun bejn 48,3 km/h (30 mph) u 53,1 km/h (33 mph) madankollu, jekk it-test ikun sar bi spid tal-impatt ogħla u l-vettura tkun laħqet ir-rekwiżiti stabbiliti, it-test għandu jitqies bħala sodisfaċenti.
 2.6. L-istrumenti tal-kejl
 L-istrument użat biex jitkejjel l-ispid imsemmi fil-paragrafu 2.5 hawn fuq, għandu jkun preċiż sa 1 fil-mija.
 3. IR-RIŻULTATI
 3.1. Sabiex ikun determinat il-moviment ‘il fuq u lura tal-kontroll tal-istering, għandha tiġi rrekordjata (1), waqt il-ħabta, il-varjazzjoni fid-distanza – imkejla orizzontalment (2) u parallela mal-assi lonġitudinali tal-vettura, u vertikalment, fid-direzzjoni perpendikulari ma’ dak l-assi – bejn fuq tal-kolonna tal-istering (u x-xaft) u punt fuq il-vettura li ma jiġix affettwat mill-impatt. L-ikbar valur ta’ din il-varjazzjoni, meħud mill-irrekordjar, għandu jittieħed bħala l-moviment lura u ‘l fuq.
 3.2. Wara t-test, il-ħsara mġarrba mill-vettura għandha tkun deskritta f’rapport bil-miktub; jittieħed mill-anqas ritratt wieħed għal kull waħda minn dawn in-naħat tal-vettura:
 3.2.1.
 In-naħat (lemin u xellug),
 3.2.2.
 Quddiem,
 3.2.3.
 Taħt,
 3.2.4.
 Żona affettwata fuq ġewwa tal-kompartiment tal-passiġġier.
 4. FATTURI TA’ KORREZZJONI
 4.1. Notazzjoni
 V
 Spid irrekordjat f’km/h;
 mo
 Massa tal-prototip fl-istat definit fil-paragrafu 2.4 ta’ dan l-Anness;
 m1
 Massa tal-prototip bl-apparat tal-ittestjar;
 Do
 Varjazzjoni fid-distanza mkejla waqt l-impatt, kif definit fil-paragrafu 3.1 ta’ dan l-Anness;
 D1
 Varjazzjoni fid-distanza użata biex ikunu ddeterminati r-riżultati tat-test;
 K1 =
 l-akbar minn & 0,83;
 K2 =
 l-akbar minn & 0,8.
 4.2. Il-varjazzjoni kkoreġuta D1 użata biex tkun verifikata l-konformità tal-prototip mar-rekwiżiti ta’ dan ir-Regolament għandha tkun kalkulata b’din il-formula:
 4.3. Test tal-impatt frontali ma’ ostaklu mhuwiex meħtieġ fil-każ ta’ vettura li tkun l-istess bħall-prototip meqjus, fejn jidħlu l-karatteristiċi speċifikati fil-paragrafu 2.2 ta’ dan ir-Regolament iżda li l-massa m1 tiegħu tkun akbar minn mo, jekk m1 ma tkunx akbar minn 1,25 mo u jekk il-varjazzjoni korretta D2 miksuba mill-varjazzjoni D1 bil-formula tkun tali li turi li l-vettura l-ġdida xorta tilħaq ir-rekwiżiti tal-paragrafu 5 ta’ dan ir-Regolament.
 5. PROĊEDURI EKWIVALENTI
 5.1. Jistgħu ikunu permessi testijiet alternattivi għad-deskrizzjoni tal-Awtorità tal-Approvazzjoni tat-Tip diment li tista’ tintwera ekwivalenza mad-dokumenti tal-approvazzjoni għandu jinhemeż rapport li jiddeskrivi l-metodu użat u r-riżultati li nkisbu jew ir-raġuni għalfejn it-test ma sarx.
 5.2. Ir-responsabbiltà li tintwera ekwivalenza tal-metodu alternattiv għandha tkun f’idejn il-manifattur jew l-aġent tiegħu li jixtieq juża dan il-metodu.
 (1) Dan l-irrekordjar jista’ jiġi sostitwit minn kejl massimu.
 (2) “Orizzontali” tfisser b’referenza għall-kompartiment tal-passiġġier meta l-vettura hija wieqfa qabel it-test, u mhux fl-ispazju waqt il-moviment tal-vettura b’relazzjoni mal-art, u “vertikali” huwa perpendikulari mal-orizzontali u ‘l fuq.
 ANNESS 4
 IT-TEST TAL-BLOKKA TAL-KAROZZERIJA
 1. GĦAN
 Dan it-test għandu l-għan li jivverifika jekk il-vettura tilħaqx ir-rekwiżiti stabbiliti fil-paragrafu 5.2 ta’ dan ir-Regolament.
 2. INSTALLAZZJONIJIET, PROĊEDURI U STRUMENTI TAL-KEJL
 2.1. It-twaħħil tal-kontroll tal-istering
 2.1.1. Il-kontroll għandu jitwaħħal mas-sezzjoni ta’ quddiem tal-vettura li tinkiseb billi tinqatal-karozzerija trasversalment fil-livell tas-sedili ta’ quddiem, u possibbilment billi jitneħħew is-saqaf, il-windscreen u l-bibien. Din is-sezzjoni għandha titwaħħal b’mod riġidu mal-bank tat-test, b’tali mod li ma tiċċaqlaqx waqt l-impatt tal-blokka tal-karozzerija.
 It-tolleranza fuq l-angolu tal-mounting tal-kontroll għandha tkun ± 2 gradi tal-angolu tad-disinn.
 2.1.2. Madankollu, fuq talba tal-manifattur u bi qbil mas-servizz tekniku, il-kontroll tal-istering jista’ jitwaħħal ma’ struttura li tixbah il-mounting tal-mekkaniżmu tal-istering diment li, meta mqabbel mal-assemblaġġ reali “tas-sezzjoni ta’ quddiem tal-karozzerija/tal-mekkaniżmu tal-istering”, l-assemblaġġ tal-“istruttura/mekkaniżmu tal-istering” ikollu:
 2.1.2.1.
 L-istess layout ġeometriku,
 2.1.2.2.
 Riġidità akbar.
 2.1.3. It-twaħħil tal-kontroll tal-istering meta tintalab approvazzjoni biss tal-kontroll tal-istering. Il-kontroll tal-istering għandu jkun ittestjat bix-xtur inklużi. Il-kontroll tal-istering irid ikollu spazju ta’ kollass minimu ta’ 100 mm bejn il-kontroll tal-istering u l-bank tat-test Ix-xaft tal-istering għandu jitwaħħal b’mod sod mal-bank tat-test b’tali mod li x-xaft tal-istering ma jiċċaqlaqx waqt l-impatt (ara l-Figura 1 tal-Anness 5).
 2.2. It-tħejjija tal-mekkaniżmu tal-istering għat-testijiet
 2.2.1. Waqt l-ewwel test, il-kontroll tal-istering għandu jiddawwar sabiex l-aktar magħżel riġidu jkun perpendikulari mal-punt tal-kuntatt mal-blokka tal-karozzerija; jekk il-kontroll tal-istering ikun rota tal-istering, it-test ikun ripetut bl-iktar parti flessibbli tar-rota tal-istering perpendikulari ma’ dak il-punt tal-kuntatt. Fil-każ ta’ kontroll aġġustabbli tal-istering, iż-żewġ testijiet għandhom isiru bir-rota aġġustata għall-pożizzjoni normali indikata mill-manifattur jew, jekk dan ma jsirx, fin-nofs bejn il-limiti tal-firxa/iet tagħha tal-aġġustament.
 2.2.2. Jekk il-vettura tkun armata b’tagħmir li jaġġusta l-inklinazzjoni u l-pożizzjoni tar-rota tal-istering, it-test għandu jsir bir-rota tal-istering fil-pożizzjoni normali tal-użu indikata mill-manifattur u meqjusa mil-laboratorju bħala rappreżentattiva fir-rigward tal-assorbiment tal-enerġija.
 2.2.3. Jekk il-kontroll tal-istering ikun mgħammar b’borża tal-arja tar-rota mal-istering, it-test għandu jsir bil-borża tal-arja minfuħa Fuq talba tal-manifattur u bil-kunsens tas-servizz tekniku, it-test jsita’ jsir mingħajr il-borża tal-arja minfuħa.
 2.3. Il-blokka tal-karozzerija
 Il-blokka tal-karozzerija għandu jkollha l-għamla, id-dimensjonijiet, il-massa u l-karatteristiċi li jidhru fl-Appendiċi ta’ dan l-Anness.
 2.3.1. Dawn li ġejjin huma linji gwida addizzjonali u mhux obbligatorji għall-proprjetajiet mekkaniċi tal-blokka tal-karozzerija:
 (a)
 Ir-rata tat-tagħbija waqt il-kejl tal-ebusija: 250 ± 50 mm/min;
 (b)
 Iċ-ċentru tal-gravità: 551,2 ± 6 mm mill-parti ta’ fuq tal-blokka tal-karozzerija;
 (c)
 Il-mument tal-inerzja madwar l-assi laterali miċ-ċentru tal-gravità:
 2,26 ± 0,23 kg x m2.
 2.4. Kejl tal-forzi
 2.4.1. Għandu jsir il-kejl tal-forza massima, li taġixxi orizzontalment u b’mod parallel mal-assi lonġitudinali tal-vettura, applikata għall-blokka tal-karozzerija permezz tal-impatt mal-kontroll tal-istering.
 2.4.2. Din il-forza tista’ titkejjel direttament jew indirettament jew jista’ tiġi kkalkulata mill-valuri rrekordjati waqt it-test.
 2.5. Il-propulsjoni tal-blokka tal-karozzerija
 2.5.1. Jista’ jintuża kull metodu ta’ propulsjoni, diment li meta l-blokka tal-karozzerija tolqot il-kontroll tal-istering, din tkun ħielsa minn kull konnessjoni mat-tagħmir ta’ propulsjoni. Il-blokka tal-karozzerija għandha tolqot dan il-kontroll wara trajettorja bejn wieħed u ieħor dritta, parallela mal-assi loġitudinali tal-vettura.
 2.5.2. Il-punt H tal-blokka tal-karozzerija, indikat b’marka speċjali, għandu jkun aġġustat b’tali mod li qabel l-impatt ikun fuq pjan orizzontali li jgħaddi mill-punt R kif indikat mill-manifattur tal-vettura.
 2.6. L-ispid
 Il-blokka tal-karozzerija għandha tolqot il-kontroll tal-istering bi spid ta’ 24,1 km/h + 1,2 (15 mph + 0,8) madankollu, jekk it-test ikun sar bi spid tal-impatt ogħla u l-kontroll ikun laħaq ir-rekwiżiti stabbiliti, it-test għandu jitqies bħala sodisfaċenti.
 2.7. L-istrumenti tal-kejl
 2.7.1. L-istrumenti użati biex jitkejlu l-parametri msemmija fil-paragrafu 5.2 ta’ dan ir-Regolament għandhom jippermettu li jsir kejl b’din il-preċiżjoni:
 2.7.1.1. L-ispid tal-blokka tal-karozzerija: sa 2 fil-mija;
 2.7.1.2. Ħin irrekordjat: sa 1/1 000 sekonda;
 2.7.1.3. Il-bidu tal-impatt (punt żero) fil-mument tal-ewwel kuntatt tal-blokka tal-karozzerija mal-kontroll tal-istering għandu jkun identifikat fuq ir-rekordings u l-films użati biex ikunu analizzati r-riżultati tat-test.
 2.7.1.4. Il-kejl tal-forza
 L-istrumenti użati għandhom ikunu konformi mal-ISO 6487: 1987 diment li ma jkunx speċifikat mod ieħor f’dan ir-Regolament.
 2.7.1.4.1.
 Bi transducers tat-tagħbija mdaħħla fuq is-sistema tal-istering:
 Il-klassi tal-estensjoni tal-kanal (CAC) għandha tkun 1 960 daN (2 000 kg) u l-klassi tal-frekwenza tal-kanal għandha tkun 600.
 2.7.1.4.2.
 B’aċċellerometri u bi transducers tat-tagħbija mdaħħla fuq il-blokka tal-karozzerija: Żewġ aċċellerometri unidirezzjonali għandhom jitqiegħdu b’mod simetriku fil-pjan trasvers taċ-ċentru tal-gravità tal-blokka tal-karozzerija. Il-klassi tal-estensjoni tal-kanal (CAC) għandha tkun 60 g u l-klassi tal-frekwenza tal-kanal għandha tkun 180 metodi oħra fir-rigward tan-numru u l-pożizzjonar tal-aċċellerometri tal-kejl għandhom ikunu permessi, bħal ngħidu aħna billi jkun diviż l-apparat tat-test f’partijiet separati fiċ-ċentru tal-gravità fejn jitqiegħdu l-aċċellerometri biex ikejlu l-aċċellerazzjoni b’mod orizzontali u paralleli mal-assi lonġitudinali tal-vettura.
 Il-forza riżultanti għandha tkun il-forza korrispondenti għall-massimu tal-għadd totali tal-forzi kkalkulati jew imkejla direttament għal kull parti tal-blokka tal-karozzerija.
 2.8. It-temperatura ambjentali: stabilizzata bħala 20 °C ± 5 °C.
 3. IR-RIŻULTATI
 3.1. Wara t-test, il-ħsara mġarrba mill-mekkaniżmu tal-istering għandha tkun żgurata u deskritta f’rapport bil-miktub; mill-inqas għandu jittieħed ritratt wieħed tad-dehra mill-ġenb u wieħed minn quddiem taż-żona tal-“kontroll tal-istering/kolonna tal-istering/panil tal-istrumenti”.
 3.2. Il-valur massimu tal-forza għandu jitkejjel jew jiġi kalkulat kif jidher fil-paragrafu 2.4.
 Appendiċi
 Il-blokka tal-karozzerija
 Test ta 'immaġni
 (Massa: 34–36 kg. Blokka korporja bl-għamla tar-ras, 50 perċentili)
 Rata tal-molla: 105-140 N/mm
 Is-sider jitgħabba bi travu ta' 100 mm kif jidher, 90o mal-assi lonġitudinali tal-blokka u parallel mal-pjanċa ta' wara. It-tagħbija titkejjel meta t-travu jkun mexa 12,7 mm fil-blokka korporja.
 Materjal qisu gomma imqiegħed u mwaħħal bit-tejp mal-pjanċa ta' wara.
 Dimensjonijiet f'mm
 ANNESS 5
 IT-TEST TAL-FORMA TAR-RAS
 1. GĦAN
 Dan it-test għandu l-għan li jivverifika jekk il-kontroll tal-istering jilħaqx ir-rekwiżiti stabbiliti fil-paragrafu 5.3 ta’ dan ir-Regolament.
 2. INSTALLAZZJONIJIET, PROĊEDURI U STRUMENTI TAL-KEJL
 2.1. Ġenerali
 2.1.1.
 Il-kontroll tal-istering għandu jkun ittestjat bix-xtur inklużi.
 2.1.2.
 Jekk il-kontroll tal-istering ikun mgħammar b’borża tal-arja mar-rota tal-istering, it-test għandu jsir bil-borża tal-arja minfuħa. Fuq talba tal-manifattur u bil-kunsens tas-servizz tekniku, it-test jsita’ jsir mingħajr il-borża tal-arja minfuħa.
 2.2. It-twaħħil tal-kontroll tal-istering meta tintalab approvazzjoni tal-kontroll tal-istering relatata mal-approvazzjoni tal-vettura.
 2.2.1.
 Il-kontroll għandu jitwaħħal mas-sezzjoni ta’ quddiem tal-vettura li tinkiseb billi tinqatal-karozzerija trasversalment fil-livell tas-sedili ta’ quddiem, u possibbilment billi jitneħħew is-saqaf, il-windscreen u l-bibien.
 Din is-sezzjoni għandha titwaħħal b’mod riġidu mal-bank tat-test, b’tali mod li ma tiċċaqlaqx waqt l-impatt tal-forma tar-ras.
 It-tolleranza fuq l-angolu tal-mounting tal-kontroll għandha tkun ± 2 gradi tal-angolu tad-disinn.
 2.2.2.
 Madankollu, fuq talba tal-manifattur u bi qbil mas-servizz tekniku, il-kontroll tal-istering jista’ jitwaħħal ma’ struttura li tixbah il-mounting tal-mekkaniżmu tal-istering diment li, meta mqabbel mal-assemblaġġ reali tas-“sezzjoni ta’ quddiem tal-karozzerija/mekkaniżmu tal-istering”, l-assemblaġġ tal-“istruttura/mekkaniżmu tal-istering” ikollu:
 2.2.2.1.
 L-istess layout ġeometriku,
 2.2.2.2.
 Riġidità akbar.
 2.3. It-twaħħil tal-kontroll tal-istering meta tintalab approvazzjoni biss tal-kontroll tal-istering.
 Il-kontroll tal-istering għandu jkun ittestjat bix-xtur inklużi. Il-kontroll tal-istering irid ikollu spazju tal-kollass minimu ta’ 100 mm bejn il-kontroll tal-istering u l-bank tat-test Ix-xaft tal-istering għandu jitwaħħal b’mod sod mal-bank tat-test b’tali mod li x-xaft tal-istering ma jiċċaqlaqx waqt l-impatt (ara l-Figura 1).
 2.3.1.
 Madankollu, fuq talba tal-manifattur, it-test jista’ jsir fil-kundizzjonijiet speċifikati fil-paragrafu 2.2 hawn fuq. F’dan il-każ, l-approvazzjoni tkun valida biss għat-tip(i) speċifikat(i) tal-vettura/i.
 3. L-APPARAT TAT-TEST
 3.1. Dan l-apparat jikkonsisti f’impattur lineari kompletament iggwidat, riġidu, b’massa ta’ 6,8 kg. Il-wiċċ tiegħu tal-impatt huwa emisferika b’dijamteru ta’ 165 mm.
 3.2. Il-forma tar-ras għandha tkun mgħammra b’żewġ aċċellerometri li kapaċi jkejlu l-valuri fid-direzzjoni tal-impatt.
 3.3. L-istrumenti tal-kejl
 3.3.1.
 L-istrumenti tal-kejl użati għandhom ikunu konformi mal-ISO 6487: 1987. Barra minn hekk, dawn għandu jkollhom dawn il-karatteristiċi:
 3.3.2.
 L-aċċellerazzjoni:
 Il-klassi tal-estensjoni tal-kanal (CAC) għandha tkun 150 g
 Il-klassi tal-frekwenza tal-kanal (CFC) għandha tkun 600 Hz.
 3.3.3.
 L-ispid
 Preċiżjoni sa ± 1 fil-mija.
 3.3.4.
 Ħin irrekordjat
 L-istrumenti għandhom jippermettu l-azzjoni li trid tiġi rrekordjata mill-bidu sat-tmiem u l-kejl għandu jsir bi preċiżjoni ta’ wieħed minn elf ta’ sekonda. Il-bidu tal-impatt fil-mument tal-ewwel kuntatt bejn l-impattur u l-kontroll tal-istering għandu jkun innutat fuq ir-rekordings użati biex ikun analizzat it-test.
 4. IL-PROĊEDURA TAT-TEST
 4.1. Il-pjan tal-kontroll tal-istering għandu jkun perpendikulari mad-direzzjoni tal-impatt.
 4.2. Għandhom ikunu impattati massmu ta’ erba’ pożizzjonijiet u minimu ta’ tliet pożizzjonijiet fuq kull tip ta’ rota ta’ kontroll tal-istering għal kull impatt għandu jintuża kontroll tal-istering ġdid. Fl-impatti suċċessivi, l-assi assjali tal-impattur għandu jkun f’linja ma’ wieħed minn dawn il-punti li ġejjin:
 4.2.1.
 Iċ-ċentru tal-boxxla tal-kontroll tal-istering;
 4.2.2.
 Il-minċott tal-aktar magħżel iebes jew l-aktar appoġġat mat-tarf ta’ ġewwa tar-rimm tal-kontroll tal-istering;
 4.2.3.
 Il-punt tan-nofs tal-iqsar żona mhux appoġġata tar-rimm tal-kontroll tal-istering li ma fihiex magħżel meta tintlaqat mill-forma tar-ras;
 4.2.4.
 Fuq id-diskrezzjoni tal-awtorità tal-approvazzjoni tat-tip, il-pożizzjoni tal-“agħar każ” fuq il-kontroll tal-istering.
 4.3. L-impattur għandu jolqot il-kontroll tal-istering b’veloċità ta’ 24,1 km/h; din il-veloċità għandha tinkiseb sempliċement bl-enerġija tal-propulsjoni jew bl-użu ta’ tagħmir addizzjonali ta’ propulsjoni.
 5. IR-RIŻULTATI
 5.1. Fit-testijiet li jsiru skont il-proċeduri ta’ hawn fuq, ir-rata ta’ diċellerazzjoni tal-impattur għandha titqies bħala l-medja simultanja tal-kejl taż-żewġ diċellerometri.
 6. PROĊEDURI EKWIVALENTI
 6.1. Jistgħu ikunu permessi testijiet alternattivi fuq id-deskrizzjoni tal-Awtorità tal-Approvazzjoni tat-Tip diment li tista’ tintwera ekwivalenza mad-dokumenti tal-approvazzjoni għandu jinhemeż rapport li jiddeskrivi l-metodu użat u r-riżultati li nkisbu.
 6.2. Ir-responsabbiltà li tintwera ekwivalenza tal-metodu alternattiv għandha tkun f’idejn il-manifattur jew l-aġent tiegħu li jixtieq juża dan il-metodu.
 Figura 1a
 L-istruttura tat-test
 Figura 1b
 Il-kejl tar-riġidità tal-istruttura tat-test
 ANNESS 6
 IL-PROĊEDURA BIEX IKUNU DETERMINATI L-PUNT “H” U L-ANGOLU TAT-TORSO PROPRJU GĦALL-POŻIZZJONIJIET TA’ BILQIEGĦDA FIL-VETTURI BIL-MUTUR
 (1)
 (1) Il-proċedura hija deskritta fl-Anness 1 tar-Riżoluzzjoni Konsolidata dwar il-Kostruzzjoni tal-Vetturi (RE.3) (id-dokument ECE/TRANS/WP.29/78/Rev.2).
 Appendiċi 1
 Deskrizzjoni tal-maġna tal-punt “H” tridimensjonali (il-magna 3D H) (1)
 Appendiċi 2
 Is-sistema tridimensjonali ta’ referenza (1)
 Appendiċi 3
 Dejta ta’ referenza dwar il-pożizzjonijiet ta’ bilqiegħda (1)
 ANNESS 7
 IL-PROĊEDURI TAT-TEST GĦALL-PROTEZZJONI TAL-OKKUPANTI TA’ VETTURI LI JAĦDMU BIL-QAWWA ELETTRIKA MINN VULAĠĠ GĦOLI U TIXRID TAL-ELETTROLIT
 Dan l-Anness jiddeskrivi l-proċeduri tat-test sabiex tintwera konformità mar-rekwiżiti tas-sikurezza elettrika li hemm fil-paragrafu 5.5. Pereżempju, il-kejl bil-megommetru jew bl-ossilloskopju huma alternattiva xierqa għall-proċedura deskritta hawn taħt għall-kejl tar-reżistenza għall-iżolazzjoni. F’dan il-każ, jista’ jkun meħtieġ li tiġi diattivata s-sistema fil-vettura tal-monitoraġġ tar-reżistenza għall-iżolazzjoni.
 Qabel isir it-test tal-impatt tal-vettura, il-vultaġġ tal-assemblaġġ b’vultaġġ għoli (Vb) (ara l-Figura 1) għandu jitkejjel u jiġi rrekordjat sabiex ikun konfermat li jkun fil-limiti tal-vultaġġ operattiv tal-vettura kif speċifikat mill-manifattur tal-vettura.
 1. L-ISTRUTTURA U T-TAGĦMIR TAT-TEST
 Jekk tintuża l-funżjoni ta’ skonnettur ta’ vultaġġ għoli, il-kejl għandu jittieħed miż-żewġ naħat tat-tagħmir li jagħmel il-funzjoni ta’ diskonnessjoni.
 Madankollu, jekk l-iskonnettur ta’ vultaġġ għoli jkun integrali għar-RESS jew għas-sistema ta’ konverżjoni tal-enerġija, u l-assemblaġġ b’vultaġġ għoli tar-RESS jew is-sistema ta’ konverżjoni tal-enerġija tkun protetta skont il-protezzjoni IPXXB wara t-test tal-impatt, il-kejl jista’ jittieħed biss bejn it-tagħmir li jagħmel il-funzjoni ta’ diskonnessjoni u t-tagħbijiet elettriċi.
 Il-voltmetru użat f’dan it-test għandu jkejjel valuri DC u għandu jkollu reżistenza interna ta’ mill-anqas 10 ΜΩ.
 2. JEKK JITKEJJEL IL-VULTAĠĠ, JISTGĦU JINTUŻAW DAWN L-ISTRUZZJONIJIET LI ĠEJJIN:
 Wara t-test tal-impatt, iddetermina l-vultaġġi tal-assemblaġġ b’vultaġġ għoli (Vb, V1, V2) (ara l-Figura 1).
 Il-kejl tal-vultaġġ ma għandux isir qabel 5 sekondi iżda mhux aktar tard minn 60 sekonda wara l-impatt.
 Din il-proċedura mhix applikabbli jekk it-test isir fil-kundizzjoni meta l-motopropulsiv elettriku ma jkunx enerġizzat.
 Figura 1
 Il-kejl ta’ Vb, V1, V2
 3. IL-PROĊEDURA TA’ VALUTAZZJONI GĦAL ENERĠIJA ELETTRIKA BAXXA
 Qabel l-impatt, swiċċ S1 u reżistur ta’ sċarġjar magħruf Re jitqabbdu b’mod parallel mal-kapaċitanza rilevanti (ara l-Figura 2).
 Mhux qabel 5 sekondi u mhux aktar tard minn 60 sekonda wara l-impatt, is-swiċċ S1 għandu jingħalaq filwaqt li jitkejlu u jiġu rrekordjati l-vultaġġ Vb u l-kurrent Ie. Il-multiplikazzjoni tal-vultaġġ Vb u l-kurrent Ie għandu jiġi integrat fuq perjodu ta’ żmien, li jibda mill-mument meta jingħalaq is-swiċċ S1 (tc) sakemm il-vultaġġ Vb jiġi taħt il-limiti ta’ vultaġġ għoli ta’ 60 V DC (th). L-integrazzjoni riżultanti tkun daqs l-enerġija totali (TE) f’ġuls.
 (a)
 Meta Vb jitkejjel f’punt tal-ħin bejn 5 sekondi u 60 sekonda wara l-impatt u l-kapaċitanza tal-X-capacitors (Cx) tkun speċifikata mill-manifattur, l-enerġija totali (TE) għandha tiġi kkalkulata skont din il-formula li ġejja:
 (b)
 Meta V1, V2 (ara l-Figura 1) jitkejlu f’punt tal-ħin bejn 5 sekondi u 60 sekonda wara l-impatt u l-kapaċitanzi tal-Y-capacitors (Cy1, Cy2) huma speċifikati mill-manifattur, l-enerġija totali (TEy1, TEy2) għandha tiġi kkalkulata skont dawn il-formuli li ġejjin:
 (c)
 Din il-proċedura mhix applikabbli jekk it-test isir fil-kundizzjoni meta l-motopropulsiv elettriku mhuwiex enerġizzat.
 Figura 2
 Eż. kejl tal-enerġija tal-assemblaġġ b’vultaġġ għoli maħżuna fl-X-capacitors
 4. PROTEZZJONI FIŻIKA
 Wara t-test tal-impatt tal-vettura, kull parti li ddawwar il-komponenti b’vultaġġ għoli, għandha tinfetaħ, tiżżarma u titneħħa mingħajr ma tintuża għodda. Kull parti tal-madwar li tibqa’ għandha titqies bħala parti mill-protezzjoni fiżika.
 Is-Suba’ tat-Test Artikolat deskritt fil-Figura 1 tal-Appendiċi għandu jiddaħħal f’kull spazju jew fetħa tal-protezzjoni fiżika b’forza tat-test ta’ 10 N ± 10 fil-mija għall-valutazzjoni tas-sikurezza elettrika jekk isseħħ penetrazzjoni parzjali jew sħiħa tal-protezzjoni fiżika bis-Suba’ tat-Test Artikolat, is-Suba’ tat-Test Artikolat għandu jitqiegħed f’kull pożizzjoni kif speċifikat hawn taħt.
 Mill-pożizzjoni d-dritta, iż-żewġ ġogi tas-suba’ tat-test għandhom jiddawwar b’mod progressiv f’angolu sa 90 grad f’relazzjoni mal-assi tas-sezzjoni li tmiss mas-suba’ u għandhom jitqiegħdu f’kull pożizzjoni possibbli.
 Ostakli interni jitqiesu bħala parti mill-kaxxa.
 Jekk inhu xieraq, provvista b’vultaġġ baxx (ta’ mhux anqas minn 40 V u mhux aktar minn 50 V) għandha titqabbad f’serje ma’ lampa adattata, bejn is-Suba’ tat-Test Artikolat u l-live parts ta’ vultaġġ għoli fl-ostaklu jew fil-kaxxa għall-protezzjoni mill-elettriku.
 4.1. Il-kundizzjonijiet ta’ aċċettanza
 Ir-rekwiżiti tal-paragrafu 5.5.1.3 għandhom jitqiesu li ntlaħqu jekk is-Suba’ tat-Test Artikolat deskritt fil-Figura 1 tal-Appendiċi ma jistax imiss il-live parts ta’ vultaġġ għoli.
 Jekk ikun meħtieġ tista’ tintuża mera jew fiberskopju sabiex issir spezzjoni jekk is-Suba’ tat-Test Artikolat imissx l-assemblaġġ b’vultaġġ għoli.
 Jekk dan ir-rekwiżit ikun verifikat b’ċirkwit ta’ sinjal bejn is-Suba’ tat-Test Artikolat u l-live parts ta’ vultaġġ għoli, il-lampa ma għandhiex tixgħel.
 5. IR-REŻISTENZA GĦALL-IŻOLAZZJONI
 Ir-reżistenza għall-iżolazzjoni bejn l-assemblaġġ b’vultaġġ għoli u x-xażi elettriku tista’ tintwera bil-kejl jew b’taħlita ta’ kejl u kalkolu.
 Dawn l-istruzzjonijiet li ġejjin għandhom jintużaw jekk ir-reżistenza għall-iżolazzjoni tintwera bil-kejl.
 Kejjel u rrekordja l-vultaġġ (Vb) bejn in-naħa negattiva u n-naħa pożittiva tal-assemblaġġ b’vultaġġ għoli (ara l-Figura 1):
 Kejjel u rrekordja l-vultaġġ (V1) bejn in-naħa negattiva tal-assemblaġġ b’vultaġġ għoli u x-xażi elettriku (ara l-Figura 1):
 Kejjel u rrekordja l-vultaġġ (V2) bejn in-naħa pożittiva tal-assemblaġġ b’vultaġġ għoli u x-xażi elettriku (ara l-Figura 1):
 Jekk V1 huwa akbar minn V2 jew daqsu, daħħal reżistenza magħrufa standard (Ro) bejn in-naħa negattiva tal-assemblaġġ b’vultaġġ għoli u x-xażi elettriku. Bl-Ro installat, kejjel il-vultaġġ (V1’) bejn in-naħa negattiva tal-assemblaġġ b’vultaġġ għoli u x-xażi elettriku tal-vettura (ara l-Figura 3): Ikkalkula r-reżistenza għall-iżolazzjoni (Ri) skont din il-formula:
 jew
 Iddividi r-riżultat Ri, li huwa l-valur tar-reżistenza għall-iżolazzjoni elettrika (f’Ohms Ω) billi jinstab il-vultaġġ tal-operat tal-assemblaġġ b’vultaġġ għoli f’volts (V).
 Figura 3
 Il-kejl ta’ V1’
 Jekk V2 huwa akbar minn V1, daħħal reżistenza magħrufa standard (Ro) bejn in-naħa pożittiva tal-assemblaġġ b’vultaġġ għoli u x-xażi elettriku. Bl-Ro installat, kejjel il-vultaġġ (V2’) bejn in-naħa pożittiva tal-assemblaġġ b’vultaġġ għoli u x-xażi elettriku (ara l-Figura 4):
 Ikkalkula r-reżistenza għall-iżolazzjoni (Ri) skont din il-formula:
 jew
 Iddividi r-riżultat Ri, li huwa l-valur tar-reżistenza għall-iżolazzjoni elettrika (f’Ohms Ω) billi jinstab il-vultaġġ tal-operat tal-assemblaġġ b’vultaġġ għoli f’volts (V).
 Figura 4
 Il-kejl ta’ V2’
 Nota: Ir-reżistenza magħrufa standard Ri (Ω) għandha tkun il-valur tar-reżistenza għall-iżolazzjoni minima meħtieġa (Ω/V) multiplikata bil-vultaġġ operattiv tal-vettura 20 fil-mija mhux meħtieġ li l-valur ta’ Ro ikun eżatt dan il-valur minħabba li l-ekwazzjonijiet huma validi għal kwalunkwe Ro; madankollu, valur ta’ Ro f’din il-firxa għandu jagħti soluzzjoni tajba għal kejl tal-vultaġġi.
 6. TIXRID TAL-ELETTOLIT
 Għandu jkun applikat kisi xierqa, jekk meħtieġ, għall-protezzjoni fiżika sabiex ikun konfermat kull tixrid tal-elettrolit mir-RESS wara t-test tal-impatt.
 Diment li l-manifattur ma jipprovdix mezz biex issir differenza bejn it-tixrid ta’ likwidi differenti, kull tixrid tal-likwidi għandu jitqies bħala tal-elettrolit.
 7. IR-RITENZJONI TAR-RESS
 Il-konformità għandha tkun determinata bi spezzjoni viżwali.
 Appendiċi
 Is-Suba’ tat-Test Artikolat (IPXXB)
 Figura 1
 Is-suba’ tat-test artikolat
 Materjal: metall, ħlief meta speċifikat mod ieħor
 Dimensjonijiet lineari f’millimetri
 Tolleranza fuq id-dimensjonijiet mingħajr tolleranza speċifika:
 (a)
 Fuq l-angoli: 0/–10°
 (b)
 Fuq id-dimensjonijiet lineari sa 25 mm: 0/– 0,05 mm, aktar minn 25 mm: ± 0,2 mm
 Iż-żewġ minċotti għandhom jippermettu moviment fl-istess pjan u l-istess direzzjoni f’angolu ta’ 90° b’tolleranza minn 0 sa + 10°.


type: caselaw

text:
 25.10.2008
 PL
 Dziennik Urzędowy Unii Europejskiej
 C 272/12
 Wniosek o wydanie orzeczenia w trybie prejudycjalnym złożony przez Oberlandesgericht München (Niemcy) w dniu 11 sierpnia 2008 r. — Zentrale zur Bekämpfung unlauteren Wettbewerbs eV przeciwko Adolf Darbo AG
 (Sprawa C-366/08)
 (2008/C 272/21)
 Język postępowania: niemiecki
 Sąd krajowy
 Oberlandesgericht München
 Strony w postępowaniu przed sądem krajowym
 Strona skarżąca: Zentrale zur Bekämpfung unlauteren Wettbewerbs eV
 Strona pozwana: Adolf Darbo AG
 Pytania prejudycjalne
 1)
 Czy pojęcie dżemy niskosłodzone określone w części A załącznika III do dyrektywy nr 95/2/WE Parlamentu Europejskiego i Rady z dnia 20 lutego 1995 r. w sprawie dodatków do żywności innych niż barwniki i substancje słodzące (1) należy interpretować w ten sposób, że obejmuje ono również dżemy określane jako dżemy ekstra?
 2)
 W przypadku udzielenia odpowiedzi twierdzącej na pytanie pierwsze:
 a)
 W jaki sposób należy w pozostałym zakresie interpretować pojęcie dżemy niskosłodzone określone w części A załącznika III do dyrektywy nr 95/2/WE?
 b)
 Czy pojęcie to należy interpretować w szczególności w ten sposób, że obejmuje ono również dżemy określane jako dżemy ekstra o zawartości rozpuszczalnej masy suchej wynoszącej 58 %?
 3)
 W przypadku udzielenia odpowiedzi twierdzącej na pytanie pierwsze i pytanie drugie lit. b):
 Czy część II zdanie drugie załącznika I do dyrektywy Rady 2001/113/WE z dnia 20 grudnia 2001 r. odnoszącej się do dżemów owocowych, galaretek i marmolady oraz słodzonego purée z kasztanów przeznaczonych do spożycia przez ludzi (2) należy interpretować w ten sposób, że na stosowanie nazwy dżem ekstra w odniesieniu do dżemów, które zawierają mniej niż 60 % rozpuszczalnej masy suchej, można zezwolić także wtedy, gdy w odniesieniu do nazwy dżem w przypadku takich dżemów obowiązują wymogi równie restrykcyjne?
 (1) Dz.U. nr L 61, s. 1.
 (2) Dz.U. L 10 z 2002 r., s. 67.


type: other

text:
Blog do Lucas Nogueira: Fraude na Uepa? "A mais igual que todos"
 Fraude na Uepa? "A mais igual que todos"
 Izabela Vinagre Pires Franco, filha de Vic e Valéria Pires Franco, passou em Medicina numa faculdade particular em São Paulo, chamada Anhembi Morumbi, mais conhecida pelos cursos de Moda e Gastronomia, e segundo o site do MEC sem conceito no Enade e sem conceito no CPC (Exame Nacional de Desempenho dos Estudantes e Conceito Preliminar de Curso) - indicadores de qualidade de um cursoou instituição – e, sem fazer sequer uma prova, tentou, administrativamente, se matricular na UEPA.
 Como se observa no despacho, o próprio magistrado reconhece a ilegalidade do ato em sua decisão, que justifica pela alegada "depressão"de que a jovem socialite estaria sofrendo. Ora, todas as boates e bares de Belém são assiduamente frequentadas por Izabela, sempre badalando alegremente, em meio a incontáveis testemunhas, e ontem mesmo eu a vi na Grand Cru, acompanhada do namorado, bebendo vinho, vendendo saúde e felicidade, expressa pelas constantes risadas. Lá já estava quando cheguei e permaneceu depois que saí, mais um sinal de que a noite estava pra lá de boa.
 É de se perguntar: Izabela foi submetida a uma junta médica do SUS, que confirmasse sua “depressão”? Os autos revelam que não. Ela simplesmente foi alegada e de pronto aceita.
 Cabe perguntar também: e os milhares de estudantes que se candidataram a uma vaga no curso de Medicina da UEPA, prestaram Vestibular, e não foram considerados aptos pela nota alcançada? Izabela nem se deu ao trabalho de se inscrever. Não quer fazer vestibular. É mais igual perante a lei do que os outros, a maioria filhos de famílias pobres, que sonham com o curso superior e não conseguem se classificar por culpa da péssima qualidade do ensino público?!
 A liminar violou decisão do STF na ADIN no 3324-7, que tem efeito vinculante para todo o Judiciário e para a administração pública. Pisou nos princípios constitucionais da Autonomia Universitária (art. 207), da Isonomia e da Proporcionalidade – Igualdade de acesso aos víveis mais elevados de ensino (art. 5o, caput e I; art. 37; art. 206, I a VII; art. 208, V, todos da Constituição da República). Rasgou o art. 49 da Lei no 9.394/996, que estabeleceu as diretrizes e bases da educação nacional, que garante: “As instituições de educação superior aceitarão a transferência de alunos regulares, para cursos afins, na hipótese de existência de vagas, e mediante processo seletivo.”
 Na ADI 3.324/DF, o acórdão não deixa dúvidas a interpretações:
 “Vistos, relatados e discutidos estes autos, acordam os Ministros do Supremo Tribunal Federal, em sessão plenária, na conformidade da ata do julgamento e das notas taquigráficas, por unanimidade, em julgar procedente, em parte, a ação para, sem redução do texto do artigo 1o da Lei no 9.536, de 11 de dezembro de 1997, assentar a inconstitucionalidade no que se lhe empreste o alcance de permitir a mudança, nele disciplinada, de instituição particular para pública, encerrando a cláusula “entre instituições vinculadas a qualquer sistema de ensino” a observância da natureza privada ou pública daquela de origem, viabilizada a matrícula na congênere. Em síntese, dar-se-á a matrícula, segundo o artigo 1o da Lei no 9.536/97, em instituição privada se assim o for a de origem e em pública se o servidor ou o dependente for egresso de instituição pública, tudo nos termos do voto do relator. Brasília, 16 de dezembro de 2004. Nelson Jobim – Presidente.Marco Aurélio – Relator.” (grifos meus)
 Em seu voto, lecionou o ministro Marco Aurélio:
 “Busca-se demonstrar que o tratamento diferenciado encerra exceção e que há de estar assentado em relação de causa e efeito bem como na proporcionalidade entre o meio utilizado para a tutela de bem individual ou de grupo e os efeitos da medida, considerada a coisa pública. Ter-se-ia o menosprezo aos citados princípios. Daí sustentar-se a violência ao princípio da igualdade de acesso ao ensino, previsto no artigo 206, inciso I, da Constituição Federal, e ao princípio republicano – a coisa pública pertence a todos –, a desaguar no ingresso mediante o critério meritocrático de seleção, via o vestibular, tal como previsto no inciso V do artigo 206 da Constituição Federal, prevalecendo os princípios da impessoalidade e da moralidade, consagrados no artigo 37 do citado diploma.”
 (...) “Faltaria correlação lógica entre meio e fim, ficando configurada a transgressão do artigo 5o, cabeça e inciso I, e 206, inciso I, da Constituição Federal, implicando o artigo 1o da Lei no 9.536/97 desrespeito ao princípio da proporcionalidade, com privilégio para determinado grupo social. Absorvidas as vagas existentes, restaria afastada a possibilidade de ingresso do conjunto social, em benefício de alguns poucos. Então, diz-se obstaculizado o acesso da sociedade à educação.”
 (...)“A matrícula logicamente sempre será pretendida na instituição pública, levando em conta não só a envergadura do ensino, como a própria gratuidade, absorvendo-se vagas que devem e precisam, de acordo com a Constituição Federal, ser oferecidas, presente o mérito dos candidatos, a toda a sociedade, viabilizando-se a participação igualitária em disputa que hoje é acirrada, ante a situação precária do ensino público, notada a flagrante escassez de vagas oferecidas.”
 (...) “Não pode se mostrar verdadeiro mecanismo para lograr-se a transposição da seara particular para a pública, sob pena de se colocar em plano secundário a isonomia – artigo 5o, cabeça e inciso I -, a impessoalidade, amoralidade na Administração Pública, a igualdade de condições para o acesso e permanência na escola superior,prevista no inciso I do artigo 206, bem como a viabilidade de chegar-se a níveis mais elevados do ensino, no que o inciso V do artigo 208 vincula o fenômeno à capacidade de cada qual.”
 (...) “Em síntese, dar-se-á a matrícula, segundo o artigo 1o da Lei no 9.536/97, em instituição privada, se assim o for a de origem, e em pública, caso o servidor ou dependente for egresso de instituição pública.”
 O ministro Joaquim Barbosa assim se manifestou:
 “Parto da premissa de que a educação, além de ser um direito fundamental de cunho social, constitui um bem ou prestação que se reveste, entre nós, da característica da escassez. Cumpre ao Estado, em princípio, oferecê-la, indistintamente, a todos, em igualdade de condições.
 (...) O certo é que, para que se legitimem, medidas de caráter manifestamente derrogatório de um sistema de acesso, tais como a prevista na norma impugnada, devem passar por testes rigorosos de constitucionalidade, tendentes a verificar, de um lado, se a norma que confere a respectiva vantagem tem como escopo o atingimento de um objetivo constitucional legítimo e, de outro, se o meio utilizado serve, efetivamente, à obtenção dos fins almejados. Este é, em suma, o chamado strict scrutiny, que norteia, por exemplo, toda a prática de jurisdição constitucional da Corte Suprema dos Estados Unidos em matéria de igualdade, especialmente no campo da educação.
 (...) Ao teste da proporcionalidade, seja porque só mediatamente nela se vislumbra a busca de um objetivo constitucionalmente legítimo, seja porque o atendimento ao grupo beneficiário da norma pode se efetuar de forma bem menos gravosa e restritiva de direitos de outros, seja ainda porque os benefícios que supostamente seriam obtidos com a implementação dessa norma não são susceptíveis de compensar os sacrifícios que ela engendra.
 Com essas considerações, acompanho o eminente ministro relator.” ( grifos meus)
 Confiemos no senso de justiça do juiz Marco Antonio Lobo Castelo Branco, de que, percebendo que incorreu em grave equívoco, reveja sua decisão liminar, tornando-a nula de pleno direito, em obediência a todo o ordenamento legal e constitucional brasileiro, e ao sentimento de aplicação da Justiça que deve nortear o Judiciário. (Blog da Franssinete Florenzano)
 Postado por Lucas Nogueira às 14:28:00
 Marcadores: Fraude Uepa
 Tal postura, sim, merece repúdio e intenso debate, sob pena de passar a impressão de mais uma querela pessoal."As instituições de educação superior aceitarão a transferência de alunos regulares, para cursos afins, na hipótese de existência de vagas, e MEDIANTE PROCESSO SELETIVO."